Malo je stolica za Srbiju\nZvaničnici u Beogradu ponavljaju da je spoljno-politički cilj Srbije - EU\nTekst: Ljudmila Cvetković i Svetlana Božić Krainčanić\nDok predsednik Srbije Aleksandar Vučić još uvek ne odgovara na ocenu visokog zvaničnika Stejt departmenta da Srbija ne može da sedi na dve stolice balansirajući između Moskve i Zapada, zvaničnici u Beogradu ponavljaju da spoljno-politički cilj Srbije nije upitan i da je to opredeljenje ka pridruživanju Evropskoj uniji. Ipak, ni u vlasti ni u opoziciji nisu iznenađeni porukom američkog zvaničnika.\n"Ne protivimo se da Rusija održava odnose sa Srbijom, znamo da su ti odnosi uvek bili vrlo jaki. Ali, važno je da ljudi u ovoj zemlji shvate da je ruska vizija Srbije i Zapadnog Balkana vrlo različita od vizije koju Srbi imaju o svojoj zemlji i vizije partnera u Americi i Evropi o Srbiji i ostatku Zapadnog Balkana", izjavio je zamenik pomoćnika državnog sekretara Sjedinjenih Američkih Država Hojt Brajan Ji.\nNakon ocene da politika balansiranja nije dobra poruka i da se ne može sedeti na dve stolice izrečene na 17. Srpskom ekonomskom samitu, Hojt Ji je u intervjuu agenciji Fonet dodao i da približavanje Evropskoj uniji ne znači da Srbija ne može imati trgovinske i političke odnose sa drugim zemljama, ali bi trebalo da se fokusira na način približavanja Evropi i evropskim zemljama.\nAleksandar Vučić još uvek ne odgovara na ocenu Hojt Brajana Jia\nKako je poruka visokog američkog zvaničnika postala top tema, ambasador SAD Kajl Skat izjavio je da je Ji izneo stavove kao prijatelj Srbije.\n"Srbija može imati dobre odnose sa Rusijom, i dobre odnose sa EU, i dobre odnose sa nama (SAD), sa Kinom i sa kim god još hoće. Ali ono što je Ji rekao je da zemlja koja hoće da uđe u EU mora biti posvećena tome 100 posto i mora to da pokaže“, rekao je Skat.\nAmerički ambasador je podsetio da EU ima zajedničku spoljnu politiku i da se od svake zemlje u EU očekuje da će tu politiku sprovoditi.\nŠef Delegacije EU u Beogradu Sem Fabrici rekao je za Tanjug, komentarišući izjavu američkog diplomate, da EU očekuje dodatne napore Srbije kako bi se postepeno uskladila sa zajedničkom spoljnom i bezbednosnom politikom do datuma pristupanja.\nJi izneo stavove kao prijatelj Srbije: Kajl Skat\nPolitika Beograda je jasna, kaže potpredsednica Vlade Srbije Zorana Mihajlović navodeći da je to ulazak u EU.\n„Mi smo posvećeni tome i sve što se radi, od formiranja posebnog ministarstva za evropske integracije, otvaranja naših poglavlja i svega onoga što pokušavamo da u naše društvo uvedemo a mislimo da je važno za napredak, a to jesu evropski standardi i ne vidim tu nikakvu promenu“, poručila je Mihajlović.\nOd zvaničnika za sada niko nije pratio retoriku ministra odbrane Aleksandra Vulina koji je u ponedeljak rekao da je poruka Jia do sada najteži javni pritisak na Srbiju, te da to nije izjava prijatelja. Ali, takođe se niko javno nije ni ogradio od takvog Vulinovog stava.\nNa Jieve izjave u Beogradu da Srbija ne može da sedi na dve stolice u isto vreme, oštro je reagovala Moskva. “SAD ne bi trebalo da se mešaju u saradnju Srbije i Rusije. Ji je dozvolio sebi niz provokativnih izjava usmerenih na podrivanje rusko-srpske saradnje”, saopštilo je, pored ostalog, Ministarstvo spoljnih poslova Rusije.\nDragan Šormaz, poslanik vladajuće Srpske napredne stranke i predsednik parlamentarne grupe prijateljstva sa SAD, kaže da nije iznenađen ocenom visokog zvaničnika Stejt departmenta, ali da je mislio da će takva poruka stići nešto kasnije.\n„To je neko viđenje koje mi čujemo na raznim forumima, samo što nikada nije bilo ovako zvanično, nego recimo u smislu pitanja, potpitanja. I često je to u vezi razgovora oko Poglavlja 31. u pregovorima sa EU“, kaže Šormaz navodeći da se znalo da će to kad tad biti na dnevnom redu.\nNiko od zvaničnika za sada nije pratio retoriku Aleksandra Vulina\nNa pitanje da li je sad pravo vreme da Srbija preispita svoje balansiranje u spoljnoj politici, Šormaz odgovara da je to viđenje jedne strane i da on ne misli da Srbija vodi politiku balansiranja.\n„Mi vodimo jasnu politiku po pitanju evropskih integracija i tu ne postoji nijedan jedini problem. Nisam baš primetio da recimo, Grčka kao članica EU ima loše bilateralne odnose sa rusijom. Pa ni Nemačka“, rekao nam je Šormaz.\nNi predsednik skupštinskog Odbora za spoljne poslove i poslanik Socijalističke partije Srbije Žarko Obradović ne misli da Srbija balansira u spoljnoj politici. On kaže da Srbija ima veoma jasan spoljno-politički cilj a to je članstvo u EU.\n„Ako pogledate i nivo političkih odnosa, kontakata, razgovora, aktivnosti, pa i spoljnotrgovinski deo, gro tih rezultata upravo potvrđuje tezu da je spoljnopolitički prioritet članstvo u EU. Ali to ni u kom slučaju ne znači da treba da prestanemo da održavamo političke i ekonomske odnose i sa Kinom, Rusijom i ostalim zemljama sa kojima sarađujemo“, kaže Obradović.\nOn navodi da je druga stvar kako to neko doživljava.\n„Nema dve stolice, ima samo jedan pravac i saradnja sa ostalima“, tvrdi Obradović.\nSpoljni pritisak je u velikoj meri posledica, smatra samostalni poslanik Đorđe Vukadinović, snishodljive politike koju vlast vodi i prema Zapadu i prema Istoku ma koliko se junačila na unutrašnjem planu.\n„Ja se načelno slažem sa idejom balansiranja, ali ne načinom kako se ona sprovodi. Slažem se sa ovim što Vučić govori da radi u spoljnoj politici, ali se ne slažem sa ovim što on zaista radi. Plašim se da je ovo politika koja govori ’da’ barem kad se zatvore vrata, koja govori ’da, da’ i jednima i drugima“, ocenjuje Vukadinović.\nLider desno orijentisanog političkog pokreta Dveri, Boško Obradović, misli da je poruka američkog zvaničnika posledica neipunjenih obećanja Aleksandra Vučića Zapadu.\n„Aleksandar Vučić ima samo jedan, jedini problem, to je da je nešto obećao Zapadu pre šest godina kada ga je Zapad doveo na vlast umesto Borisa Tadića i da evo već šest godina nije ispunio svih 100 posto obećanja. Zapad mu sada jasno kaže ’drugar, šta smo se dogovorili pre šest godina’. Kako on sad da izađe i da kaže ’moramo da predamo Kosovo, tražili mi Amerikanci’“, rekao je Obradović.\nU Demokratskoj stranci pak, smatraju da Srbija mora da prilagodi svoju spoljnu politiku EU ukoliko želi da postane članica. Zato demokratu Balšu Božovića ne čudi poruka koju je Ji izneo.\n„Svaki saveznik želi da zna na čemu je. Dakle, da li ćete biti iskreni i šta je vaša spoljnopolitička namera. Da li ćete se prikloniti Istoku ili ste zaista iskreni u svojoj, kako kažete, nameri da težite Evropi“, naveo je Božović.\nBalšu Božovića ne čudi poruka koju je Ji izneo\nIako je Hojt Brajan Ji već napustio Beograd njegove poruke će očito još dugo biti u fokusu domaće javnosti. Tim pre što je predsednik Srbije Aleksandar Vučić prolongirao za naredne dane da saopšti javnosti šta je bio njegov odgovor američkom zvaničniku.\nA po ehu koji je izazvala izjava Jia, to se možda može porediti sa porukom koju je nemačka kancelarka Angela Merkel 2011. godine, tokom posete Beogradu, prenela tadašnjem predsedniku Srbije Borisu Tadiću - da je potrebno da Euleks dobije mogućnost da deluje na prostoru celog Kosova, kao i da se ide ka smanjenju paralelnih struktura.\nSkat: Hojt Ji iznosi stavove kao prijatelj Srbije\nRuski MIP: Jiove izjave usmerene na podrivanje rusko-srpske saradnje\nHojt Ji: Zemlje koje žele u EU da ne balansiraju između dve strane


Kia sponzor FIFA Kupa konfederacija i UEFA EP U-21\nKia kao globalni zvanični sponzor evropske (UEFA) i svetske (FIFA) fudbalske organizacije nastavlja sa podržavanjem vrhunskih fudbalskih događaja. Tako će uskoro najstariji korejski automobilski proizvođač biti ... Pročitaj više\nUporedni test Kia pro_cee'd vs. Opel Astra GTC\nVrele gume, jun 2009. godine\nKo je u stanju da napravi bolji automobil po ukusu evropskog kupca? Nemački ogranak američkog posustalog giganta ili mlada južnokorejska kompanija, sa filijalom u Nemačkoj? Uz to, nameće se i pitanje pogonske ... Pročitaj više\nKia Soul sa maksimalnih 5 zvezdica po Euro NCAP\nNovi Kijin urbani crossover Soul je osvojio maksimalnih 5 zvezdica za sigurnost na Euro NCAP** testovima. Soulov rezultat sa osvojenih 87 % svih mogućih bodova za sigurnost odraslih putnika, 86 % mogućih bodova ... Pročitaj više\nGradski avanturista – test Kia Sorento 2.5 CRDi VGT\nAlo, 21. maj 2009. godine\nNema više pravih terenaca! Najčešće se ovako diskutuje o modernim SUV modelima. Međutim, ljubitelji starih, «pravih» terenaca zaboravljaju da su čak i oni većinu životnog veka proveli sa ... Pročitaj više


„NovaTel“ donirao 25 stetoskopa bolnici Foči | 058.ba\n„NovaTel“ donirao 25 stetoskopa bolnici Foči\nSRNA - 29. decembra 2011.\t058.ba\nFOČA – Kompanija u oblasti telekomunikacija „NovaTel“ donirala je Dječijem odjeljenju Kliničko-bolničkog centra u Foči 25 stetoskopa, u okviru tradicionalne novogodišnje i božićne donacije. Direktor ove kompanije Svetislav Božić rekao je da stetoskopi, kao zajednička donacija sa „NovaTelovim“ najznačajnijim partnerom u BiH – „M:telom“, veoma potrebni u dijagnostici, a primjenjivi su i u obrazovanju i obuci budućih ljekara.\n„Program novogodišnjih donacija pokrenuli smo prošle godine kada smo odustali od podjele novogodišnjih paketića našim poslovnim partnerima i budžet namijenjen za to duplirali i namijenili ustanovama koje vode brigu o djeci. Nadamo se da ćemo i u budućnosti nastaviti ovaj program donacija i na taj način podržati još mnogobrojne ustanove“, istakao je Božić.\nOsim donacije u Foči, „NovaTel“ je donirala i 29 stetoskopa Institutu za majku i dete „Dr Vukan Čupić“ u Srbiji.\n„NovaTel“ već 14. godinu uspješno posluje u oblasti telekomunikacija, a najveći dio svog poslovanja ostvaruje na teritoriji Srbije i Republike Srpske.


Sednica Veća u Kovinu - ePancevo\nNacrt odluke o budžetu opštine Kovin za 2021. godinu, koji je trebalo danas da bude prva tačka razmatranja na sednici Opštinskog veća opštine Kovin, vraćen je, kako je obrazloženo, Odeljenju za budžet i i finansije OU Kovin radi dopune koja će biti urađena po donošenju revidirane fiskalne strategije i novog uputstva Ministarstva finansija Republike Srbije.\nVećnici su utvrdili predloge sledećih odluka o kojima će se konačno izjašnjavati odbornici SO Kovin: Odluke o prihvatanju udela bez naknade u kapitalu „FULL PROTECT“ d.o.o. Beograd; Odluke o obavljanju delatnosti zoohigijene; Odluke o stavljanju van snage Odluke o osnivanju Doma zdravlja „Kovin“. Utvrđen je i predlog rešenja o razrešenju i imenovanju članova Školskog odbora OŠ „Desanka Maksimović“ Kovin, koji se takođe dostavlja Skupštini opštine na razmatranje i usvajanje.\nOpštinsko veće usvojilo je na 5. sednici ovog saziva Zapisnik o inspekcijskom nadzoru budžetskog inspektora u Srednjoj stručnoj školi „Vasa Pelagić“ Kovin.\nRaspisan je II javni konkurs za finansiranje i sufinansiranje programa rada i projekata udruženja za 2020. godinu.Donet je Zaključak o prihvatanju teksta Kolektivnog ugovora kod poslodavca Ustanova kulturnih delatnosti „Centar za kulturu“ Kovin i dato ovlašćenje predsednici opštine Kovin da u ime osnivača potpiše pomenuti kolektivni ugovor.\nOpštinsko veće dalo je i dve saglasnosti: Ženskom košarkaškom klubu „Kovin“ za izvođenje zanatskih radova na tekućem održavanju objekta u Kovinu, u Ulici JNA br. 35 („Kuća košarke“, prim.aut); Ustanovi za sport Kovin, za izvođenje radova na investicionom održavanju sportskih objekata u Kovinu.\nDoneto je jedno rešenje o upotrebi sredstava tekuće budžetske rezerve – za čišćenje i sanaciju kanala Kr-3-2-1 u Mramorku. Kako stoji u obrazloženju, potrebno je obezbediti sredstva koja nisu bila planirana za sufinansiranje čišćenja i sanacije kanala Kr-3-2-1 u Mramorku – Opština Kovin obratila se Javnom vodoprivrednom preduzeću „Vode Vojvodine“ Novi Sad i predložila zajedničko finansiranje uređivanja i sanacije kanala koji, osim za odvodnjavanje sa šireg područja, služi i za prihvat atmosferskih voda u Mramorku. Predlogom ugovora o sufinansiranju precizirano je da „Vode Vojvodine“ sprovode javnu nabavku, a opština Kovin učestvuje u finansiranju polovine procenjenih radova. Cilj finansiranja je odvodnja atmosferskih voda u naseljenom mestu Mramorak, u dužini od 4.440 metara.\nRešenjem je odbijena žalba Jelice Brzovan Cvetković iz Kovina, izjavljena protiv rešenja OU Kovin u vezi sa korišćenjem povlastica za prevoz učenika u međumesnom saobraćaju.


Tanjug 6. oktobra 2021. 08:44\nTAJPEJ – Vojne tenzije sa Kinom najgore su u više od 40 godina, ocenio je danas ministar odbrane u Tajpeju, nekoliko dana nakon što je rekordan broj kineskih aviona ušao u zonu protivvazdušne odbrane ostrva.\nTokom perioda od četiri dana, koji je počeo prošlog petka, Tajvan je izvestio da je blizu 150 aviona kineskih vazdušnih snaga registrovao u svojoj protivvazdušnoj zoni, a juče je prijavljen samo jedan upad.\nNa pitanje poslanika o trenutnim vojnim tenzijama sa Kinom u parlamentu, ministar odbrane Čiu Kuo-čeng rekao je da je situacija najozbiljnija za poslednjih 40 godina, otkako se pridružio vojsci, navodeći da postoji opasnost od da se ove tenzije prošire širom osetljivog Tajvanskog moreuza, prenosi Rojters.\nČiu je poručio i da Kina već ima mogućnosti da izvrši napad na Tajvan i da procenjuje da ipak neće moći da izvede invaziju „u punom obimu“ do 2025, pošto za pokretanje rata mora da uzme u obzir mnoge druge stvari.\nSAD, glavni tajvanski vojni dobavljač, potvrdile su svoju „čvrstu posvećenost“ Tajpeju i kritikovale Kinu, dok Peking za podizanje tenzija okrivljuje politiku kojom Vašington podržava Tajvan kroz prodaju oružja i slanjem vojnih brodova kroz Tajvanski moreuz.\nAmerički predsednik Džozef Bajden potvrdio je juče da je razgovarao sa kineskim predsednikom Si Đinpingom o Tajvanu i da su se složili da se pridržavaju tajvanskog sporazuma, jer su tenzije između Tajpeja i Pekinga porasle.


Očekujemo da SNS bude nezaobilazan politički faktor\nPredsjednik Srpske napredne stranke (SNS) Darko Matijašević rekao je da ova stranka izlazi na Opšte izbore 2018. godine sa kandidatima za sve nivoe vlasti i očekuje da budu nezaobilazan politički faktor.\nMatijašević, koji je i kandidat za predsjednika Republike Srpske, prisustvovao je danas svečanom otvaranju kancelarije Opštinskog odbora SNS-a u Mrkonjić Gradu.\n"SNS je na ove izbore izašla samostalno, u potpunosti ćemo zastupati politiku SNS-a iz Srbije i predsjednika Aleksandra Vučića. On je predsjednik svih Srba, vodi umjerenu politiku, politiku mira, stabilnosti, ali i ekonomske obnove i razvoja. Nemamo političke neprijatelje i ne pripadamo nijednom političkom bloku", istakao je Matijašević.\nNa današnjoj konstitutivnoj sjednici Skupštine SNS-a za predsjednika Opštinskog odbora SNS-a Mrkonjić Grad izabran je Dragan Kićanović, a izabrani su i članovi Opštinskog odbora.\nDogađaju su prisustvovali i kandidat Srpske napredne stranke za člana Predsjedništva BiH iz reda srpskog naroda Mirjana Popović, kao i brojni drugi kandidati, funkcioneri, članovi i simpatizeri SNS-a.\nDarko Matijašević SNS


"Trojka iz bloka" na terenima Palanačke gimnazije\nTakmičenje se održava u subotu, 11. juna u 18 časova, a promoter ove manifestacije u našem gradu je Palančanin Goran Ostojić, član KK Konstantin iz Niša\nU subotu, 11. juna sa početkom u 18 časova na terenima Palanačke gimnazije, održaće se sportsko-humanitarno takmičenje pod nazivom „Trojka iz bloka“.\nOvo je projekat koji sprovodi nevladina organizacija Srbi za Srbe i čijom realizacijom se pomažu socijalno ugrožene porodice na području Srbije i regiona. Odvija se kroz sportsku manifestaciju brzog šutiranja trojki, koja za cilj ima okupljanje mladih ljudi, poznatih ličnosti iz sveta sporta i muzike, kao i veliki broj sponzora i donatora, koji će finansijski podržati sprovođenje ciljeva u delo. „Trojka iz bloka“ nije profesionalni turnir tako da na njemu učestvuju svi koji žele da budu humani.\nPromoter "Trojke iz bloka" u našem gradu, je palančanin Goran Ostojić član KK "Konstantin" iz Niša.\nU subotu se održava centralna manifestacija ovog takmičenja, a pre toga su organizovana dva koncerta i prihod od prodatih karata je takođe uplaćen na račun „Trojke iz bloka“. Inače, ovo je prvi put da se ovaj sportsko-humanitarni projekat realizuje u našem gradu, a pravo učešće imaju svi koji žele da budu humani i pomognu socijalno ugroženim porodicama sa teritorije čitave naše zemlje.\nUbedljiva pobeda palanačkih košarkaša: Mladost- Vrbas 118:63\nTreći uzastopni uspeh Mladosti u plej-autu Druge lige Srbije\nPalanački "Spartanci 026" osvojili 21 medalju na kvalifikacijama za Prvenstvo Srbije u karateu\nPalančani osvojili 14 zlatnih medalja\nPobeda košarkašica palanačkog Sistema na gostovanju u Sremskoj Mitrovici\nPalančanke ostvarile treću pobedu u Drugoj ligi Srebije


Trzavice između Konakovića i SDA: Nećete ovdje raditi na taj način, isključio sam vam mikrofon - Klix.ba\nZastupnik SDA u Skupštini Kantona Sarajevo Aljoša Čampara javio se za riječ, a Konaković se potrudio da, prije nego će dozvoliti obraćanje, održi Čampari "lekciju" iz Poslovnika Skupštine Kantona Sarajevo.\nUsred izlaganja Konaković je prekinuo Čamparu riječima: "Istekle su vam tri minute. Džaba pričate, ne čuje vas niko osim vaših kolega s lijeve i desne strane. Nećete vi ovdje raditi na taj način".\n"Budžet bi se trebao razmatrati na redovnoj sjednici. SDA se neće izjasniti o dnevnom redu jer smatramo da je sjednica nelegalno zakazana", rekao je Čelik.\n"Imate pravne mehanizme na raspolaganju. Radite šta hoćete. Podnosite apelaciju nadležnim organima ako smatrate da tako trebate raditi. Ja ću podsjetit, kompletan Klub SDA na konstituirajućoj sjednici je glasao za održavanje ove sjednice", rekao je Konaković.\nDnevni red je usvojen sa 20 glasova za i 11 suzdržanih nakon čega je za govornicu izašao predsjednik Vlade KS Adem Zolj (SDA). Njega je Konaković najavio kao "premijera Vlade KS".\n"Konaković je bio na čelu ove vlade i opet nije naučio da se ne kaže premijer vlade, već predsjednik vlade. Znate, premijer može biti premijer Kantona Sarajevo, a nikako premijer vlade. Ajde, naučit ćete, mladi ste, bit će vremena", rekao je Zolj.


Španske ilustratorke osvajaju galeriju Instituta Servantes - Vreme Za...\nNesvakidašnja izložba „Ilustrator/ke: Pogled na žensko stvaralaštvo u savremenoj ilustraciji“ biće otvorena u petak 13. maja u galeriji Instituta Servantes u Beogradu\nIlustracija je jedna od najkreativnijih grana stvaralaštva i trenutno je u punom procvatu. Rad ilustratora, a posebno ilustratorki, veoma je cenjen, kako na profesionalnom, tako i na umetničkom nivou. U svetu izdavačkih kuća, gde se sve više ulaže u koncept ilustrovane knjige, rad ilustratorki naročito dolazi do izražaja, a njihova maštovitost podstiče reizdanja svetskih klasika i na poseban način zaokružuje produkciju savremenih projekata.\n„Pravi je čas da se oda priznanje trudu ovih stvarateljki i pohvali dobro stanje u kom se španska ilustracija nalazi zahvaljujući njihovim delima koja prevazilaze granice i uživaju međunarodnu slavu. Njihove publikacije prevode se na razne jezike, rade za prestižne robne marke i najbolje svetske medije, ilustruju klasike književnosti, izdaju autorske knjige, radovi im se izlažu u galerijama i na međunarodnim sajmovima, dobijaju značajna priznanja kritičara i publike. Ovo je njihovo vreme“, navodi Rodriges.


FUDBAL: FIFA u Atini, pominje se izbacivanje! | Ekspres.net\nGrčki fudbalski savez blizu je da bude izbačen iz FIFA posle haosa na meču u Solunu kada je predsednik PAOK Ivan Savidis sa pištoljem uleteo na teren, izjavio je funkcioner najveće fudbalske organizacije Herbert Hubel.\n“Grčki fudbal je došao na ivicu ambisa. Nasilja je previše, kako deca da dođu tamo gde su pištolji, bombe, baklje… To je neprihvatljivo”, rekao je Hubel.\nPrekinuto je prvenstvo, posle čega je morala da reaguje FIFA i pošalje svoje funkcionere u Atinu.\n“Nove mere moraju da budu prihvaćene od svih. “Gregzit” koji je izgledao daleko, više nije. Grčki fudbal je došao na ivicu ambisa”, rekao je Hubel posle sastanka u Atini sa grčkim zamenikom ministra sporta Jorgosom Vasilijadisom.\n“Neophodna je nezavisnost fudbala. Sigurnost i integritet čelnika Saveza su na kocki, mora da se pronađe rešenje i dobio sam obećanje da hoće. Cilj je da fudbal pobedi, a ne oružje i pretnje. Podneće FIFA izveštaj koji neće opisati situaciju kao dobru”, dodao je Herbert Hubel.\nSamo dan ranije, zamenik ministra sporta Jorgos Vasilijadis izjavio je da je spreman za scenario “Grezgit” samo da bi se smirila situacija oko nasilja u Grčkoj na fudbalskim priredbama.\nFUDBAL: Sprema se “Gregzit” za Grčku FUDBAL: Crvena Zvezda-CSKA bez publike!!! (VIDEO) FUDBAL: Haos u Grčkoj, golman se zaleteo na punu tribinu huligana FUDBAL: Skenderbeg pred drakonskom kaznom


BiH: Amerika oprema Graničnu policiju i Direkciju za koordinaciju policijskih tijela\nMinistar Dragan Mektić i američka ambasadorica u BiH Maureen Cormack potpisuju memorandume kojim će SAD donirati Graničnu policiju i Direkciju za koordinaciju policijskih tijela, Sarajevo, 27. mart 2018.\nSjedinjene Američke Države (SAD) namjeravaju Bosni i Hercegovini (BiH) donirati sistem koji će poslužiti za identifikaciju sumnjivih osoba, kao i opremu za otkrivanje radijacije.\nSistem za personalnu identifikaciju, sigurno poređenje i vrednovanje (PISCES) bit će od koristi Graničnoj policiji.\n„Ovaj sistem će pomoći Graničnoj policiji da identifikuje sumnjive putnike na licu mjesta prema postojećoj listi sumnjivih osoba, kao i prema zvaničnim bazama podataka Interpola”, saopćeno je iz Ministarstva sigurnosti BiH.\nU Ministarstvu sigurnosti BiH kažu da će ovaj sistem pomoći vlastima prikupljanje, poređenje i analizu podataka u istražne svrhe.\n„Vlada Sjedinjenih Američkih Država namjerava instalirati i održavati cijeli hardver i softver potreban za PISCES sistem, počevši sa Međunarodnim aerodromom Sarajevo, kao i njegovo naknadno proširenje na druge aerodrome i granične prelaze u BiH”, kažu u Ministarstvu.\nKako bi bio doniran ovaj sistem, danas su Memorandum o namjeri između Vijeća ministara BiH i Vlade SAD o doniranju sistema potpisali ministar sigurnosti Dragan Mektić i američka ambasadorica u BiH Maureen Cormack.\nMektić i Cormack potpisali su i Memorandum razumijevanju između Ministarstva sigurnosti BiH i Ministarstva energetike SAD o sprječavanju nedozvoljene trgovine nuklearnim i drugim radioaktivnim materijalom.\n„Ministarstvo energetike SAD-a obezbijediće opremu za otkrivanje radijacije i obuku za pripadnike Direkcije za koordinaciju policijskih tijela BiH”, saopšteno je iz Ministarstva sigurnosti BiH.\nKako je rečeno, Direkcija za koordinaciju policijskih tijela BiH će koristiti doniranu opremu i materijale isključivo u svrhu sprječavanja nedozvoljene trgovine specijalnim nuklearnim i drugim radioaktivnim materijalom.


Sajam omladinskog turizma (Youth Fair), Novi Sad, od 10. do 12. jula 2012. godine « Turistička organizacija Srbije\nSajam omladinskog turizma (Youth Fair), Novi Sad, od 10. do 12. jula 2012. godine\nSajam omladinskog turizma (Youth Fair) biće održan na glavnom novosadskom trgu neposredno pred EXIT, od 10. do 12. jula, kada Novi Sad postaje centar okupljanja mladih iz celog sveta.\nU cilju upoznavanja što većeg broja mladih ljudi sa interesantnim destinacijama i festivalima širom regiona, sajam će okupiti najatraktivnije omladinske destinacije Balkana – festival, klubove, centre za ekstremne sportove, i mnoge druge neotkrivene atrakcije regiona. Od učesnika sajma izdvajamo EXIT (Novi Sad), Papayu (Hrvatska – jedan od najatraktivnijih evropskih klubova, poznatiji kao Jadranska Ibica), Beerfest (Beograd), Summer Fest (Budva), Belgrade Fashion Week, kao i turističke organizacije – Turistička organizacija Srbije, Turistička organizacija Crne Gore, Turistička organizacija Niša (zajedno sa festivalom Nišville), Turistička organizacije Republike Srpske i mnoge druge.\nPosetioci sajma će imati priliku da se zagreju za EXIT uz sjajan muzički program pod nazivom Get EXIT-ed, u okviru koga, na trgu, mogu uživati u nastupima čuvene grupe Van Gogh (10. jul), sve popularnijeg bit-box hora Viva Vox i jednog od najaktuelnijih svetskih dubstep izvođača – Modestep (11. jul), uz zanimljive domaće izvođače kao što su subotički bend Perpetuum Mobile, niški bendovi Krembou i Proces i novosadski bend Mamurlook.\nJedan od ciljeva sajma je i da pozicionira Novi Sad kao vodeći grad omladinskog turizma u regionu, a Srbiju i ceo region Balkana, kao jednu od najatraktivnijih destinacija za mlade na svetu. Celokupan sajamski i muzički program biće besplatan za posetioce, a odlično zagrevanje za EXIT i sjajna atmosfera su zagarantovani.\nDetaljnije informacije o ovom događaju možete pronaći na sajtovima www.youth-fair.com i www.getexited.org.


Trg bajki ispred UK "Vuk Karadžić" - Dan u Beogradu\nNaslovna » Izlasci » Trg bajki ispred UK „Vuk Karadžić“\nAh Neša 1. decembar 2017. Izlasci Postavite komentar\nManifestacija koja najavljuje novogodišnje praznike i koja je namenjena najmlađima održava se po treći put na ovom mestu.\nProgram koji će biti organizovan biće zabavan ali i edukativan. Planirana su izvođenja naših narodnih bajki, lutkarske predstave, biće organizovani koncerti ali i edukativne i ekološke radionice.\nU programima koji dočaravaju povratak u detinjstvo i maštu učestvovaće mnogi glumci, pevači, animatori, žongleri i mnogi drugi koji treba deci da ulepšaju pretpraznične dane.\nTrg bajki otvorila „Devojka brža od konja“\nPrva predstava koja je izvedena danas bila je „Devojka brža od konja“. Progam je nastavljen zabavnim tačkama. Učestvovali su klovnovi, Deda Mraz, animatori i mađioničar.\nPosle velikog uspeha prošlogodišnjih novogodišnjih manifestacija Trg bajki, koje su tokom mesec dana okupile i zabavile više od 120.000 mališana i njihovih roditelja, učitelja i vaspitača, i ove godine ponovo, Beograđani i gosti Beograda imaju priliku da uživaju u prazničnoj zabavi.\nTrg bajki je jedinstvena manifestacija na kalendaru zimskih zabavnih događaja našeg glavnog grada. Kao najlepši uvod u praznično slavlje, predstavlja mesto najkvalitetnijih novogodišnjih sadržaja: zabave i druženja, koncerata, predstava, zabavnih programa za decu, predstavljanje starih srpskih zanata i rukotvorina, a ulaz za sve posetioce je besplatan. (danubeogradu.rs)\nTagovibeogradska zima deca izlasci nova godina nova godina 2018 porodica trg bajki uk vuk karadžić za dž zvezdara\nPrethodni Scorpions: Kakva produkcija u Beogradu!\nSledeći U najavi novi protest biciklista: Beograd – bez novih biciklističkih staza?


Ruska vojska stiže u Siriju da sredi situaciju koja je izmakla kontroli | WebTribune\nHome SPEKTAR Ruska vojska je ušla u Siriju da počisti nered koji je izmakao kontroli\nRusija započinje svoju vojnu intervenciju u Siriji, postavljajući vazdušni kontigent u stalnu sirijsku bazu s ciljem pokretanja napada protiv ISIS-a i islamskih pobunjenika. SAD ćute.\nRuski borbeni piloti bi trebalo da stignu u Siriju narednih dana, a oni će upravljati ruskim borbenim avionima i helikopterima koji će delovati protiv ISIS-a i pobunjeničkih meta u okviru Sirije.\nPrema rečima zapadnih diplomata, ruske ekspedicione snage su već stigle u Siriju u vazduhoplovni kamp pod Asadovom kontrolom. Navodi se da se baza nalazi negde blizu Damaska i da će služiti kao ruska baza za delovanje.\nNarednih nedelja će na hiljade ruskih vojnika stići u Siriju, a među njima su savetnici, instruktori, logističko osoblje, tehničko osoblje, članovi divizije za zaštitu vazdušnog prostora i piloti koji će upravljati avionima.\nU prethodnim izveštajima je navedeno da su Rusi započeli pregovore o prodavanju MiG-29 borbenih aviona i Yak-130 aviona za vežbanje (koji mogu da služe i za napad) Siriji.\nTrenutni sastav ekspedicionih snaga nije poznat, ali nema sumnje da će ruski piloti koji budu leteli nad sirijskim nebom znatno promeniti postojeću dinamiku na Bliskom istoku.\nRusima nije cilj da napadaju Izrael niti druge suverene države u ovoj oblasti, već da suzbiju ISIS i očuvaju Asada na vlasti. Ipak, njihovo prisustvo će predstavljati izazov po slobodu delovanja izraelskog Vazduhoplovstva nad Bliskim istokom.\nZapadni diplomatski izvori su nedavno naveli da je održan niz pregovora između Rusa i Iranaca s glavnim fokusom na ISIS i pretnju koju ova organizacija predstavlja po Asadov režim.\nZloglasni iranski komandant, general-major Kasem Solejmani, nedavno je posetio Moskvu u okviru tih pregovora. Kao rezultat toga, Rusi i Iranci su došli do strateške odluke: Da učine sve što mogu da održe Asada na vlasti tako da Sirija ostane prepreka za širenje ISIS-a na bivše sovjetske republike.\nRusi nisu jedini koji sprovode svoju bliskoistočnu politiku uz pomoć Irana. Zvaničnici američke vlade vode intenzivne konsultacije sa predstavnicima iranskog režima kako bi se lakše izborili sa ISIS-om u Iraku. Izgleda da vlada SAD trenutno posmatra Iran kao centralnu i neophodnu silu za kampanju protiv ISIS-a u Iraku.\nIransko-američka saradnja se fokusira na dve tačke: Prva je provincija Anbar, odakle Iračani nisu uspeli da isteraju ISIS, a druga je Mosul, gde tek treba formulisati planove za preuzimanje teritorije od terorista.\nZapadni diplomatski izvori su naglasili da je Obamina administracija u potpunosti svesna ruske namere da direktno interveniše u Siriji, ali da još uvek nije odgovorila na takav potez.\nIranci i Rusi su počeli da opremaju sirijsku vojsku, a SAD su toga sasvim svesne. Oni nameravaju da obuče Asadovu vojsku, ali i da je opreme oružjem, kao što su to činili za vreme građanskog rata preko sirijske luke Tartus.\nU međuvremenu, Asadova vojska se povlači iz strateške provincije Idlib. Pre samo par dana, snage Džaeš al Fata su došle do vojnog aerodroma Abu Duhur u jugozapadnoj sirijskoj provinciji Idlib, koja se graniči sa Latikom. Alaviti i hrišćani iz ove oblasti su pobegli u poslednja utočišta alavita duž morske obale Sirije.\nČak je i Turska, koja je do sada izbegavala bilo kakvo delovanje koje bi ojačalo Asada pokrenula svoju kampanju bombardovanja protiv ISIS-a u Siriji.\nZa vreme nedavnog puta u Katar, Erdogan je postigao sporazum sa Katarcima i Saudijcima povodom programa naoružavanja pobunjenika Muslimanskog bratstva koje se bori protiv ISIS-a i Asada.


Liječenje u BiH postaje prilivilegija bogatih: Ko nema da plati – neka umre!!! - Portal 072info\nPrivatni zdravstveni sektor u BiH nikada nije bio jači, te će zbog toga liječenje postati privilegija bogatih…\nPrioritet buduće vlasti svakako bi trebao biti javni zdravstveni sektor, koji se, kako upozoravaju iz Nezavisnog sindikata zdravstva FBiH, nalazi u sve težoj finansijskoj situaciji.\nIz ove sindikalne organizacije ističu da je finansiranje sistema zdravstvene zaštite za 2,5 miliona stanovnika FBiH isključivo kroz uplate doprinosa za 500 hiljada zaposlenih radnika postalo neodrživo. Pored sve većeg broja nezaposlenih, situaciju su dodatno otežale odluke vlada na svim nivoima FBiH da se otpišu razna dugovanja i odluke oslobađanja od uplata na doprinose za zdravstvo.\nTu spadaju i odluke federalnog Ministarstva zdravstva o otpisu duga od 320 miliona KM Fondu PIO/MIO, kao i donošenje zakona o konsolidaciji određenih privrednih preduzeća u kojem nije jasno određen način uplate dugovanja, naglašavaju iz ovog sindikata.\nS druge strane, oni ističu da privatni zdravstveni sektor nikada nije bio jači, te da će zbog toga liječenje postati privilegija bogatih.\n– Zamišljen kao socijalno zdravstvo, zasnovano na međusobnoj solidarnosti, pretvoriće se u sistem gdje će kvalitetno zdravstvo imati samo privilegovani koji budu mogli platiti usluge u privatnom sektoru, poput SAD-a. U prilog tome idu zvanični pokazatelji koji govore da su prijavljeni prihodi u privatnom zdravstvenom sektoru za 2012. iznosili 267,5 miliona KM, što je deset puta više nego prije 10 godina. S obzirom na to da je odljev kvalitetnih kadrova iz javnog u privatni zdravstveni sektor evidentan i da se radi o samo 70 posto prijavljenih prihoda privatnih ustanova, upitno će biti ko će u budućnosti raditi u javnim zdravstvenim ustanovama budući da veliki broj mladih stručnjaka traži angažman i posao u Evropskoj uniji i dalje, upozoravaju iz Sindikata, koji podsjeća da je satnica radnika u javnom zdravstvu FBiH od dvije KM najniža od svih granskih djelatnosti.


Lideri NATO osudili vojno jačanje Rusije, Kina ‘sistemski’ izazov\nRusija, Kina, Avganistan, nove pretnje i saradnja sa Evropskom unijom (EU) predstavljaju glavne tačke zaključaka u ponedeljak održanog samita lidera NATO u Briselu.\n"Rastuće vojno jačanje Rusije, njeno tvrđe ponašanje, nove inovativne vojne sposobnosti i provokativne aktivnosti, posebno u blizini granica NATO-a... predstavljaju rastuću pretnju po bezbednost evro-atlantske zone i doprinose nestabilnosti duž granica zemlja NATO i šire", navodi se u zaključcima.\nLideri su naveli da ruska nuklearna strategija, kao i njen sveobuhvatan program modernizacije i proširenja sistema nuklearnog naoružanja - uključujući povećanje broja nestrateškog nuklearnog naoružanja i njegovo usavršavanje, predstavjaju "agresivniji stav i strateško zastrašivanje".\nOni su takođe osudili "intenziviranje hibridnih aktivnosti", posebno "pokušaje mešanja u izbore i demokratske procese zemalja Alijanse", kao i "velike kampanje dezinformacija".\n"Sve dok Rusija ne pokaže da poštuje međunarodno pravo i svoje međunarodne obaveze i odgovornosti, ne može biti povratka u normalu", navodi se u zaključcima sa samita Alijanse.\nPredsednik SAD Džo Bajden (Joe Biden) će se u utorak u Ženevi sastati sa ruskim predsednikom Vladimirom Putinom.\nUoči sastanka Bidena i Putina u Ženevi malo ko očekuje proboj\nLitvanski predsednik Gitanas Nauseda rekao je da Rusija pokušava da „proguta“ Belorusiju i da NATO treba da bude jedinstven u odvraćanju Moskve. Nauseda je takođe rekao da će baltičke države insistirati na tome da se više američkih snaga razmesti u njihovom regionu u cilju odvraćanja Rusije.\nZabrinutost zbog nuklearnog arsenala Kine\nLideri NATO su izrazili zabrinutost zbog ambicija Kine da razvija nuklearni arsenal označavajući je kao "sistemski izazov".\n"Ambicije i ponašanje Kine predstavljaju izazove za međunarodni poredak zasnovan na pravilima i u oblastima od značaja za bezbednost Alijanse", navodi se u zaključcima i dodaje da Kina vojno sarađuje sa Rusijom učešćem u vojnim vežbama na evroatlantskom području.\nLider Alijanse su naveli da žele konstruktivan dijalog sa Kinom i pozvali je da poštuje svoje međunarodne obaveze i da se ponaša "odgovorno u svemirskim, sajber i pomorskim oblastima, u skladu sa svojom ulogom velike sile".\nU diplomatskoj pobedi Bajdena, kako je ocenio Rojters, koji je pozvao svoje kolege iz NATO čelnika da se suprotstave kineskom autoritarizmu i rastućoj vojnoj moći, završna izjava označila je Kinu bezbednosnim rizikom za zapadni savez.\nJezik, koji će sada trasirao put za politiku Alijanse, dolazi dan nakon što je Grupa sedam bogatih država objavila izjavu o ljudskim pravima u Kini i na Tajvanu koju je Peking osudio kao klevetu.\n„Iznesene ambicije i bezobzirno ponašanje Kine predstavljaju sistemske izazove međunarodnom poretku zasnovanom na pravilima i oblastima relevantnim za bezbednost saveza“, naveli su lideri NATO-a u saopštenju nakon samita.\nBajden je takođe rekao evropskim saveznicima da je pakt o međusobnoj odbrani alijanse "sveta obaveza" za SAD - izrazita promena tona u odnosu na njegovog prethodnika Donalda Trampa, koji je pretio da će se povući iz saveza i optužio Evropljane da premalo doprinose.\n„Želim da cela Evropa zna da su Sjedinjene Države ovde“, rekao je Bajden. „NATO nam je od ključne važnosti,” dodao je.\nNemačka kancelarka Angela Merkel, na svom poslednjem samitu saveza pre nego što se povuče u septembru, opisala je Bajdenov dolazak kao otvaranje novog poglavlja.\nBajden je rekao da i Rusija i Kina ne deluju „na način na koji smo se nadali“, misleći na napore Zapada od sredine 1990-ih da uvede obe zemlje u okrilje liberalnih demokratija.\nFukuyama: Raste mogućnost sukoba Zapada sa Kinom\n240p | 63,2MB\n360p | 95,1MB\n480p | 151,4MB\n720p | 371,9MB\n1080p | 464,1MB\nKao znak zajedničkog stava o Kini, koja se više ne doživljava kao benigni trgovinski partner, Evropska unija je već označila Peking kao "sistemskog rivala", podseća Rojters.\nGeneralni sekretar NATO-a Jens Stoltenberg rekao je da sve veće vojno prisustvo Kine od Baltika do Afrike znači da NATO mora biti spreman.\n"Kina nam se približava. Vidimo ih u sajber prostoru, u Africi, ali takođe vidimo da Kina ulaže velika sredstva u našu ključnu infrastrukturu", rekao je Stoltenberg misleći na luke i telekomunikacione mreže. „Moramo da odgovorimo zajedno kao savez,” dodao je.\nZemlje G7 koje su se tokom vikenda sastale u Britaniji kritikovale su Peking zbog stanja ljudskih prava u njenoj regiji Sinđijang, pozvale Hongkong da zadrži visok stepen autonomije i zatražile potpunu istragu porekla korona virusa u Kini.\nKineska ambasada u Londonu saopštila je da se odlučno protivi pominjanju Sinđijanga, Hong Konga i Tajvana, navodeći da se činjenice iskrivljiju i razotkriva "zlokobne namere nekoliko zemalja poput Sjedinjenih Država".\n"Ugled Kine ne sme se blatiti", saoptila je kineska ambasada u ponedeljak.\nKina osudila izjavu G7, poziva grupu da prestane klevetati zemlju\nDuboke ekonomske veze sa Kinom\nOd kineskih investicija u evropske luke i planova za uspostavljanje vojnih baza u Africi do zajedničkih vojnih vežbi sa Rusijom, NATO se sada složio da uspon Pekinga zaslužuje snažan odgovor.\nSaveznici vode računa o svojim ekonomskim vezama sa Kinom. Ukupna trgovina Nemačke sa Kinom u 2020. godini iznosila je više od 212 milijardi evra (256,82 milijarde dolara), prema podacima nemačke vlade.\nKina poseduje 1,1 hiljada milijardi dolara američkih državnih obveznica i drugih hartija od vrednosti, a ukupna američka trgovina sa Kinom u 2020. godini iznosila je 559 milijardi dolara, navodi Rojters.\nTerorizam ostaje pretnja\nVođe NATO smatraju da terorizam, u svim svojim oblicima, ostaje trajna pretnja.\nLideri su naveli da NATO prepoznaje važnost jače i efikasnije evropske odbrane i dodali da Alijansa ostaje transatlantski okvir za snažnu kolektivnu odbranu i osnovni forum za konsultacije i bezbednosne odluke saveznika.\nDodaje se da povlačenje snaga iz Avganistana ne predstavlja kraj odnosa sa tom zemljom: "NATO će nastaviti da pruža obuku i finansijsku podršku avganistanskim nacionalnim odbrambenim i bezbednosnim snagama, uključujući i kroz Poverenički fond avganistanske nacionalne vojske", navodi se u saopštenju.\nLideri su se obavezali i da će finansijski pomoći rad aerodroma u Kabulu posle povlačenja snaga NATO-a iz Avganistana.\nNa samitu u Briselu je prvi put učestvovao američki predsednik Džozef Bajden (Joseph Biden) koji je u prvoj poseti Evropi od stupanja na dužnost.\nLideri država članica NATO su u zajedničkoj deklaraciji poručili da je Zapadni Balkan od strateškog značaja za Severoatlantski savez.\nLideri NATO-a potvrdili stratešku važnost Zapadnog Balkana\nUkupno 25 godina zatvora za nasilje u Sobranju\nPet od deset nastradalih u autobuskoj nesreći iz Đakovice


Održano predavanje za studente “Kako namjestiti tender”, u Sarajevu - Sloboda narodu\n90% javnih nabavki u BiH upitno\nDanas, 8. juna, Pro Educa je u saradnji sa Centrima civilnih inicijativa (CCI), organizovala predavanje „Kako nemjestiti tender“ o procesu javnih nabavki i zloupotrebama, i transparentnosti tendera. Predavanje je organizovano za studente univerziteta u Sarajevu i Istočnom Sarajevu, u okviru programskih aktivnosti Festivala #SlobodaNarodu.\nCilj predavanja jeste pružanje drugačije perspektive mladima o temama koje su se ustalile u sve sisteme u našem društvu i o tome koliko je važno da baš oni budu jedni od učesnika promjena.\nPredavanje su održali Tatjana Udovičić i Slobodan Golubović, koji su predstavili rad portala www.pratimotendere.ba i ukazali na načine kako javna preduzeća u BiH namještaju javne nabavke.\nSlobodan Golubović je rekao da je oko 90% javnih nabavki u BiH upitno s obzirom na postojeću zakonsku regulativu i da se ta praksa nastavlja zbog manjkavosti samih zakona, ali i indolentnosti institucija koje bi trebale da reaguju.\nS druge strane studenti su kroz niz pitanja ukazali na nedopustivost takve prakse, postavljajući pitanje šta oni mogu konkretno da urade u borbi protiv korupcije i ne samo oni već i institucije sistema.


Održana radionica o digitalnom marketingu - KruševacGrad\nRegionalna privredna komora Kruševac, u saradnji sa Centrom za informacione tehnologije, za privrednike iz Rasinkog okruga, organizovala je radionicu digitalnog marketinga. Cilj radionice je upoznavanje privrednika sa interent alatima potrebnim za promovisanje njihovih firmi, odnosno, usluga i proizvoda\nRadionica je organizovana u prostorijama Privredne komore Kruševac, a da saznaju nešto više o online poslovanju i povezivanju sa potrošačima, priliku je imalo trideset privrednika koji posluju na teritoriji Okruga.\n– Prošle godine kruševačka Privredna komora realizovala je projekat besplatne izrade sajtova za trideset privrednika, a današnji info panel je nastavak tih aktivnosti, kroz projekat “Digitalni marketing”- kazala je Nevena Đurić, stručna saradnica za projekte u Regionalnoj privrednoj komori Kruševac.\nObjašnjavajući značaj ovakvih obuka, Đurić je rekla da digitalni marketing predstavlja ključnu tačku uspešnosti u svetu marketinga i reklamiranja, te da digitalne strategije daju jednu novu liniju života i vetar u leđa za promociju brenda i poslovanja kompanija.\nPrema rečima Aleksandra Mitića iz Centra za informacione tehnologije, kroz četiri radionice, koliko ih je planirano za privrednike iz Rasinkog okruga, učesnici će imati prilike da se upozanju sa svim potrebnim internet alatima, kako bi na internetu mogli što bolje da promovišu svoje usluge i proizvode.\n– U današnje vreme digitalni marketing je neophodan, jer sve usluge i proizvode koje pretražujete, pretražujete ih putem interneta. Digitalni alati su jedan od preduslova da budete vidljivi na tržištu, saradnicima i budućim klijentima– kazao je on, dodajući da očekuje da će učesnici radionica , kroz jedan gotov paket za promovisanje usluga i proizvoda, nakon obuke postići vidljive poslovne rezulatate.\nDigitalni marketing je oblast marketinga koja se pre svega bavi kreiranjem onlajn strategija, u cilju brendiranja i pospešivanja vidljivosti digitalnog lika neke kompanije na internetu. Sve češće, do želejnog proizvoda ili usluge dolazi se putem onlajn pretrage, mnogo više nego posredstvom direktnog marketinga. Istraživanja pokazuju da više od dve trećine korisnika društvenih mreža posećuje onlajn prodavnice i kupuje proizvode posredstvom interneta.\n01.12.2021 0 264\n25.10.2021 0 210\n15.10.2021 0 245\n08.10.2021 0 244\n23. januara 2022., 16:42


Terorizam zahteva zajedničko delovanje medjunarodne zajednice\nBeta 13. avgusta 2016. 20:15\nMinistar odbrane Srbije Zoran Djordjević i ministar odbrane Rusije Sergej Šojgu ocenili su danas u razgovoru da su teroristički napadi širom sveta napadi na tekovine demokratije i savremene civilizacije i da zahtevaju zajedničko i koordinisano delovanje cele medjunarodne zajednice.\nKako je saopštilo Ministarstvo odbrane Srbije, ministri odbrane dve zemlje razgovarali su tokom Medjunarodnih vojnih igra na poligonu Albino u Rusiji o daljem unapredjenju saradnje dve zemlje u oblasti odbrane, kao i o aktuelnim bezbednosnim izazovima i rizicima.\nDjordjević je upoznao Šojgua sa izazovima migrantske krize sa kojima se Srbija suočava, kao i sa aktivnostima zajedničkih vojnih i policijskih snaga na obezbedjenju državne granice i borbi protiv krijumčara ljudima.\nSrbija je zahvalna na principijelnoj podršci koju Rusija pruža teritorijalnom integritetu i suverenitetu Srbije, rekao je Djordjvić i dodao da je Srbija posvećena implementaciji Briselskog sporazuma i mirnom rešavanju svih otvorenih pitanja na Kosovu i Metohiji.\nDjordjević je rekao da je Srbija opredeljena za jačanje bezbednosti, stabilnosti i saradnje u regionu, kao i da je članstvo u EU glavni spoljno-politički cilj, ističući da će Srbija nastaviti da razvija dobre odnose i saradnju i sa zemljama članicama EU i sa Rusijom.\nOn je dodao da Srbija ostaje na putu nezavisne spoljne politike, balansirane politike odbrane i principa vojne neutralnosti.\nNa sastanku je potvrdjeno da su odnosi Srbije i Rusije „tradicionalno dobri i prijateljski“, a da je Deklaracija o strateškom partnerstvu, koju su potpisali predsednici dve zemlje, osnova za dalji razvoj i unapredjenje bilateralnih odnosa.\nSastanku je prisustvovao i načelnik Generalštaba Vojske Srbije general Ljubiša Diković, koji sa Djordjevićem prisustvuje završnim takmičenjima i ceremoniji zatvaranja Medjunarodnih vojnih igara na poligonu Alabino.


Vesti online / Vesti / Hronika / Darko Šarić "radio" pod pseudonimom "Zoki"\nDarko Šarić "radio" pod pseudonimom "Zoki"\nDarko Šarić, Goran Soković i Željko Vujanović osmislili su plan prema kome je svaki pripadnik njihove organizovane kriminalne grupe imao lažno ime - pseudonim, kao i posebne šifranike telefonskih brojeva, koji su korišćeni u međusobnoj komunikaciji za realizaciju krijumčarenja i preprodaje kokaina, navodi se u optužnici srpskog Tužilaštva za organizovani kriminal.\nDarko Šarić - "Zoki"\nŠarićev pseudonim bio je "Zoki", Sokovićev "Gog" i "Popola", dok se u optužnici ne navodi lažno ime Željka Vujanovića.\nPripadnici grupe koju su organizovali Šarić, Soković i Vujanović prikrivali su svoj identitet koristeći pseudonime "Ronin", "Kuća, "Žuća", "Žuka", "Paolo", "Šljivo", "Ken", "Beranac", Kalipso", "Admi", "Administracija", "Jorgos", "Nindža", "Mali"...\nPored lažnih imena suorganizatori su osmislili posebne šifranike za razmenjivanje telefonskih brojeva koji su korišćeni u komunikaciji pripadnika grupe, na kojima su brojevi od 0 do 9 označavani određenim slovima abecede. Upućivanjem poruka naizgled nerazumljive sadržine pripadnici grupe su se obaveštavali o brojevima telefona koji će biti korišćeni u međusobnoj komunikaciji.\nKrijumčarenje kokaina iz Južne Amerike\nTako su prilikom organizacije, kupovine, skladištenja i pokušja krijumčarenja više od dve tone kokaina iz Južne Amerike u Evropu koristili šifranik za razmenu brojeva telefona "MODERNSTIL", u kom je svako slovo imalo svoj broj. Prema tom šifraniku, M je broj 1, O je 3, D je 5, E je 7, R je 9, N je 0, S je 2, T je 4, I je 6, L je 8.\nPripadnici grupe su brojeve telefona međusobno slali u tekstualnim porukama naizgled nerazumljive sadržine kao što je jedna od otkrivenih poruka "DTRMMIRTDTOM", koja predstavlja telefonski broj u Argentini.\nPored ovog vida komunikacije, pojedini pripadnici grupe služili su se i Internetom, tako što su preko i-mejl adrese "Drugari 1978" na serveru Gmail detajlno prenosili informacije o dešavanjima u Južnoj Americi.\nU delu presretnute komunikacije izdvaja se poruka koja se odnosi na probleme sa prebacivanjem kokaina sa jahte "Maui" na prekookenski brod "Pigros", koje je dva puta propalo, pre nego je definitivno sprečeno 15. oktobra 2009. godine, kada je urugvajska policija zaplenila kokain.\nLoše vreme stopiralo pretovar droge\n"Ođe je katastrofa sve smo dali Nindži a on dva dana sa tim tamo ovamo i sinoć se zamalo podavili oluja bila tako da posla nema...", navodi se u mejl poruci u vezi sa krijumačrenjem kokaina iz Južne Amerike u Evropu.\nU optužnici se precizira da je pretovar kokaina prvi put propao zbog procene da je lako uočljiva luksuzna jahta od 265.000 američkih dolara, koju je pripadnik grupe kupio specijalno za tu namenu, prišla prekookeanskom brodu "Pigros" previše blizu, a plan je bio da se kokain prebaci gumenim čamcima.\nDrugi put pretovar je odložen zbog loših vremenskih uslova na moru, kada je u nevremenu izgubljen jedan pomoćni gumeni čamac sa pomenute jahte.\nKonačno ostvarenje ovog plana bilo je sprečeno 15. okrtobra 2009. godine, kada je intervencijom urugvajske policije u luci Rio Santa Lucia, Santiago Vasquez, u blizini grada Montevideo, zaplenjeno nešto više od 2.174 kilograma kokaina, čistoće od 74 do 97 procenata i uhapšen vlasnik jahte hrvatski državljanin Anastazije Martinčić.\nAkcija urugvajske policije u Rio Santa Luciji, kad je zaplenjeno više od dve tone kokaina\nJahta je prethodno, uz pomoć gumenih čamaca, na ugovorenom mestu natovarena kokainom u vodama Argentine, u noći između 12. i 13. oktobra. Zatim je otplovila za Urugvaj, gde je drogu trebalo da preuzme optuženi Miloš Cajić, prvi oficir prekookenskog broda "Pigros", kojim je dalje trebalo da bude prebačena preko Atlanskog okeana do Evrope.\nZaplena kokaina u Italiji\nOsim ove zaplene, u optužnici je opisana i zaplena oko 235 kilograma kokaina od pripadnika Šarićeve grupe u italijanskom gradu Tirenija 19. januara 2009. godine, kada su uhapšena tri pripadnika, protiv kojih se vodi postupak u Italiji, dok su ostali tada uspeli da pobegnu.\nTužilaštvo za organizovani kriminal podiglo je 12. aprila pomenutu optužnicu protiv Darka Šarića i još 19 osumnjičenih, zbog sumnje da su krijumčarili kokain tokom 2009. godine na teritoriji Srbije, zapadne Evrope i Južne Amerike.\nO stupanju optužnice na pravnu snagu, posle čega će biti zakazan početak suđenja, odlučiće sudsko veće sa sudijom Sinišom Petrovićem na čelu, pošto razmotri njene navode po službenoj dužnosti, kao i prigovore branilaca optuženih.\nOd 20 optuženih u Srbiji, sedam je u bekstvu i njema bi trebalo da se sudi u odstustvu, protiv trojice osumnjičenih za pripadništvo grupi postupak je razdvojen i još je u fazi istrage, a više lica je pod istragom u Argentini.


Posjeta socijalno ugroženim porodicama - Medžlis Islamske zajednice Sanski Most\nPosjeta socijalno ugroženim porodicama\nNačelnik općine Sanski Most, Sanjin Halimović i predsjedavajući općinskog vijeća u ovome gradu, Drago Praštalo, posjetili su tokom proteklog vikenda nekoliko socijalno ugroženih porodica u različitim dijelovima ove općine, te im tom prilikom uručili materijalnu i novčanu pomoć.\n“Na ovaj način smo željeli uputiti poruku porodicama koje teško žive da nisu zaboravljene. Vodili smo računa da posjetimo porodice različitih nacionalnosti, a ovakve posjete ćemo u budućem periodu redovno organizovati.”, rekao je tom prilikom Praštalo.\nMilan Karanović, koji se prije nekoliko godina sa suprugom i četvoro maloljetne djece vratio svojoj kući u selo Jelašinovci, podno Grmeča, rekao je kako je ovo prvi put da ga je posjetio neko od predstavnika vlasti. Mladi bračni par preživljava baveći se poljoprivrednom proizvodnjom, a Milan ističe kako će mu uskoro najveći problem predstavljati odlazak njegove djece u školi. “Moj najstariji sin će ove godine u prvi razred, a škola u Lušci Palanci udaljena je osam kilometara.”, istakao je Karanović. Predstavnici vlasti su ovom prilikom obećali nabavku kombi vozila, kako bi se riješio problem Karanovića, ali i drugih povratnika koji žive u obližnjim selima.\nHalimović i Praštalo su posjetili i porodicu Berić, koja živi u naselju Zdena, a potom i devetočlanu porodicu Grgić, koja živi u naselju Kruharuša. Bračni par, Albert i Darinka Grgić, izdržavaju sedmoro maloljetne djece isključivo baveći se poljoprivredom.\nHalimović je ovom prilikom istakao kako će se lokalna vlast morati ozbiljnije pozabaviti socijalnim problemima višečlanih porodica koje žive na rubu siromaštva. Istovremeno, ove posjete su iskorištene kako bi se održalo nekoliko sastanaka sa mještanim u povratničkim naseljima i kako bi se čuli njihovi problemi.\nViše: Novosti, Posjeta socijalno ugroženim porodicama, sanski most\nNajmlađa sveučilišna profesorica na svijetu\nMusalla Kamengrad 2008


Haug odlazi - F1, Auto Moto\nHotSport»Auto Moto»F1»Haug odlazi\n| 2012-12-14T09:57:10+00:00\t14. dec 2012. 9:52|0 komentara\nPosle 22 godine na mestu šefa Mercedes Benz Motorsport odeljenja, Norbert Haug će napustiti to mesto do kraja ove godine. Do prekida saradnje je došlo sporazumnim raskidom radnog odnosa, tako da će na njegovo mesto uskoro neko drugi zasesti.\nHaug je na čelu sportske divizije Mercedes Benca još od 1990. godine, i sa kompanijom i njenim partnerima je osvojio 6 titula šampiona sveta i 87 pobeda. Šezdesetogodišnji nemac je takođe zaslužan i za mnoge uspehe srebrne strele u DTM šampionatu u kome je tim pod njegovim vođstvom pobedio na više od 50 posto trka na kojima je učestvovao.\n„Želeo bih da se zahvalim najboljoj kompaniji na svetu za više od 22 godine druženja, i gde sam ostavio svoje najstrasnije momente karijere.“ izjavio je Haug. „Posebno želim da se zahvalim bordu za poverenje i slobodu u radu koju su mi dozvolili. Imali smo fantastična dostignuća, pobede i sjajne momente za koje želim da zahvalim svim kolegama.\nNažalost, sa svega jednom pobedom otkad smo formirali naš F1 tim 2010. godine, nismo ispunili očekivanja. Ipak, napravili smo značajne korake ka uspehu u budućnosti. Naš tim i naši vozači će uraditi sve što je moguće kako bi postigli ove ciljeve.“\nNiko Rozberg i Luis Hamilton će pokušati već u 2013, da ispune neke Haugove želje…\nTAGOVI: Formula 1, Norbert Haug


Nezakonit uvoz kave: Privedeno 13 carinskih službenika – Jabuka.tv\nNezakonit uvoz kave: Privedeno 13 carinskih službenika\nU okviru opsežne istrage koju provodi Državna agencija za istrage i zaštitu (SIPA) po predmetu kodnog naziva ‘Panama’, u suradnji sa pripadnicima Uprave za neizravno oporezivanje BiH i pripadncima MUP-a USŽ, danas (27.03.2013.godine), po nalogu Suda i Tužiteljstva BiH, provodi se opsežna akcija na širem području Bosne i Hercegovine.\nU okviru pomenute akcije, u tijeku su pretresi na više lokacija, te je slobode lišen veći broj osoba, zbog postojanja osnova sumnje da su isti počinili krivično djelo iz člana 220. stav 3 KZ BiH ‘Zloupotreba položaja ili ovlaštenja’ i krivično djelo iz člana 224. stav 2 KZ BiH ‘Nesavjestan rad u službi’, navedeno je u službenom priopćenju iz SIPA-e.\nMediji prenose da je privedeno 13 carinika koji se sumnjiče da su sudjelovali u nezakonitom uvozu kave u BiH.\nNakon preuzimanja dužnosti direktora Uprave za neizravno oporezivanje BiH, Miro Džakula je poduzeo niz mjera i aktivnosti u cilju otkrivanja i sprječavanja nezakonitih radnji prilikom uvoza roba u Bosnu i Hercegovinu.\nRezultat toga su i sveobuhvatne istražne aktivnosti oko nezakonitog uvoza kave u BiH u razdoblju od 2009 do 2011. godine, gdje postoji osnova sumnje da je preko carinskih ispostava Gradiška i Bihać u ranijem razdoblju uvezeno 138 šlepera kave, koja je prilikom uvoznog carinjenja lažno deklarirana kao soja ili glina, a sve u cilju izbjegavanja plaćanja zakonom predviđenih uvoznih dažbina.\nKad je u pitanju uvoz kave u BiH, pored carine i PDV-a, plaća se i akciza i to 1,5 KM po kilogramu za sirovu kavu i 3 KM po kilogramu za prženu kavu. Postoji osnova sumnje da je na ovaj način proračun BiH oštećen za oko 30 milijuna KM. Zbog toga je u današnjoj zajedničkoj akciji SIPA-e i UNO 13 carinskih službenika privedeno na obavještajne razgovore zbog postojanja osnova sumnje da su sudjelovali u nezakonitom uvozu kave u Bosnu i Hercegovinu.\nNeovisno o postupku koji vodi Tužiteljstvo BiH, direktor Džakula već je poduzeo radnje za pokretanje disciplinskih postupaka protiv 13 carinskih službenika koji su danas u zajedničkoj akciji SIPA-e i UNO privedeni na obavještajne razgovore.\n“Podsjećamo, od dolaska na čelo UNO, direktor Džaluka pokrenuo je više od 200 disciplinskih postupaka, a disciplinska komisija UNO do dnas je za 12 službenika Uprave već izrekla mjeru prestanka radnog odnosa u UNO zbog utvrđene teže povrede službene dužnosti”, navedeno je iz Odjela za komunikacije UNO. (Bljesak.info/Srna)\nBiH tužiteljstvo SIPA službenici UNO BiH\nTrgovci oružjem se dogovorili za kaznu od godine dana zatvora\n28. ožujka 2013. u 15:46\nIMAJU LI ONI SVOJA IMENA I PREZIMENA


Beta 10. septembra 2019. 14:20\nJedan od lidera Saveza za Srbiju i gradonačelnik Šapca Nebojša Zelenović istakao je da je površina gradskog trga u Šapcu veća od površine Trga republike, a radovi na njemu trajali su 75 dana, dok se beogradski trg renovirao 375 dana.\n„Najvažnija razlika je što je šabački trg koštao 20 puta manje, oko 400 hiljada evra plus 100 hiljada evra za fontanu, a za Trg Republike izdvojeno je skoro 10 miliona evra“, izjavio je Zelenović.\nOn je pozvao predsednika Srbije Aleksandra Vučića da objasni gradjanima zašto za razliku u vrednosti radova nije izgradjeno 7 do 10 km kanalizacije u Ovči i Borči, ili čak deset novih vrtića.\n„Stvari u Srbiji mogu da izgledaju drugačije ali je važno da li radite pošteno i u skladu sa zakonom, ili radite štetočinski, kao što su potrošene pare na trgu „, istakao je Zelenović.\nPredsednik opštine Stari grad Marko Bastać javno je zatražio od Vučiča da kaže koji je od njegovih kumova dobio posao sečenja ploča kojima je popločan trg, jer je taj višemilionski posao, kako kaže, očigledno dobijen preko kumovskih veza i uradjen loše jer su ploče već popucale.\n„Prošlo je 10 dana od otvaranja trga koji je koštao 10 miliona, a jedini „uspeh“ koji je napravila ova vlast je saobraćajni kolaps“, istakao je Bastać i pokazao fotografije kolapsa oko trga i u Vasinoj ulici, kao i fotografije oštećenih kamenih ploča na Trgu Republike.\nOd nadležnih je zatražio da pokažu nadzorne knjige kako bi gradjani saznali šta je tačno toliko koštalo jer ako je trg u Šapcu renoviran za 400 hiljada, gde je razlika.\nZameniku gradonačenika Goranu Vesiću Bastać je poručio da počne da vežba odgovore jer će, kako tvrdi Bastać, kad ova bahata vlast bude smenjena, Vesić prvi odgovarati kod nadležnih organa.\nObraćanje predstavnika saveza za Srbiju sve vreme je ometao Sima Spasić iz Udruženja porodica ubijenih i nestalih sa Kosova i Metohije koji je preko megafona ponavljao pitanje bivšim vlastima zašto su iz zatvora pušteni albanski teroristi posle 2000. godine.


Izvor: B92, 29.Maj.2020, 14:07\nBritanski Formula 1 tim Vilijams razmatra mogućnost prodaje svoje ekipe.\nČelnici Vilijamsa Grand pri Holding grupe razmatraju nekoliko opcija kao deo "novog strateškog pravca", a koji uključuje prodaju manjinskog ili većinskog udela u akcijama ili čak cele kompanije.\nEkipu je 1966. osnovao Frenk Vilijams, a treća je najuspešnija u istoriji F1 sa devet konstruktorskih i sedam vozačkih titula.\n"Frenk je uvek na prvo mesto stavljao tim, posao, naše >> Pročitaj celu vest na sajtu B92 << ljude i to sada i radimo", rekla je zamenica direktora Kler Vilijams, Frenkova ćerka, "Frenk je uvek upoznat sa svim odlukama Odbora i pruža podršku. On želi da obezbedi uspeh ovog tima u budućnosti, shvata i slaže se da je ovo pravo vreme za unutrašnje investicije da bi se to postiglo".\nVilijams se muči poslednjih godina, pa je u prethodne dve bio poslednji u poretku konstruktora.\nGrupacija je prijavila operativni gubitak od 15.000.000 evra na kraju 2019, za razliku od skoro identičnog profita godinu dana ranije.\nF1 se suočava sa teškim finansijskim vremenima usled odlaganja početka sezone zbog pandemije koronavirusa.\nBritanska ekipa prijavila gubitak od 13 miliona funti...Pandemija korona virusa stvorila je mnogo problema za timove u Formuli 1, a jedan od njih je i finansijske prirode. Zbog toga sve ekipe pokušavaju da na neki način umanje pretrpljenu štetu, ali je kod nekih ona već tolika da nema drugog izlaza...


Posle zelenog svetla Evropske agencije za lekove, Visoka zdravstvena uprava u Francuskoj je potvrđila vakcinu Pfizer / BionTech protiv koronavirusa. Vakcinacija će moći da počne u nedelju. Posle zelenog svetla Evropske agencije za lekove, Visoka zdravstvena uprava (HAS) danas je dala odobrenje za stavljanje u promet vakcine za koronavirus Pfizer / BioNTech u Francuskoj. Ovo je bio poslednji korak pre početka kampanje vakcinacije u Francuskoj, u nedelju. To znači da je datum vakcinacije već bio poznat iako je zvanično dozvola donešena danas.\n„Vakcina BNT162b2 može se koristiti kod ljudi starijih od 16 godina, uključujući starije ljude, zbog svoje efikasnosti i zadovoljavajućeg profila tolerancije“, ukazuje HAS u svom rezimeu.\nPrve doze vakcine koje su razvili američki Pfizer i nemački BioNTech moraju stići u Francusku u subotu, rekao je ministar zdravlja Olivier Veran. Od nedelje, „dva ili tri objekta“, uključujući jedan u Sevranu (Seine-Saint-Denis), “povućiće nogu” za vakcinaciju za prvu kampanju koja će takođe započeti širom Evrope. U Francuskoj će se tada vakcinisati nekoliko desetina osoba, dodao je ministar na televiziji TF1.\nnastaavak na sledećoj strani


Modna dizajnerka Marina Mićanović predstaviće novu kolekciju 24. aprila, u Njujorku, što će joj biti treće predstavljanje u centru svetske mode\nModna dizajnerka Marina Mićanović predstaviće novu kolekciju 24. aprila, u Njujorku, što će joj biti treće predstavljanje u centru svetske mode.\nPosle dva zapažena učešća na Nedelji mode u Velikoj jabuci, ovoga puta revija ima humanitarni cilj, a to je obnova Crkve Sveti Sava u Njujorku, koja je izgorela u požaru prošle godine. Ovo prelepo zdanje bilo je jedno od značajnih obeležja grada, pa su se u cilju obnove okupili ne samo predstavnici srpske zajednice, već i drugi stanovnici Njujorka.\nRevija će se održati u ekskluzivnom prostoru Domenico Vacca na Menhetnu, a nakon nje biće aukcija na kojoj će se sakupljati sredstva za obnovu crkve Sveti Sava. Ovom događaju podršku su pružile mnogobrojne modne kompanije, među kojima su Estee Lauder, Calvin Klain, Bloomingdales...\n- Kolekcija je spremna, ostale su još samo finese i uskoro pakujem kofere i krećem za Njujork. Desetak dana pre revije ću završiti i slike za modni editorijal - kaže naša dizajnerka. U novoj kolekciji dominiraju bela, crna i roze boja, materijali su prirodni, a najviše je zastupljena svila.


Islamska zajednica koordinira svoje napore sa nevladinim organizacijama u suprotstavljanju pandemiji koronavirusa\nDanas je u Upravi za vanjske poslove i dijasporu Rijaseta Islamske zajednice održan sastanak sa predstavnicima domaćih i stranih humanitarnih nevladinih organizacija u Bosni i Hercegovini. Sastanku su ispred Uprave prisustvovali direktor Razim Čolić i stručna saradnica za odnose sa nevladinim organizacijama Medina Mehmedović-Mulalić.\nNa sastanku je direktor Čolić istakao važnost koordinacije i zajedničkog djelovanja u ovim teškim trenucima kada se suočavamo sa pandemijom koronavirusa. Obzirom da sve organizacije u ovim trenucima pored redovnih aktivnosti poduzimaju i vanredne korake i mjere bitno je da imaju adekvatne informacije o neophodnim potrebama i najvažnijim segmentima nabavke kako bi svoje aktivnosti koordinirali i pravilno rasporedili, te prema svojim mogućnostima usmjerili pomoć tamo gdje je najpotrebnija.\nPredstavnici organizacija su iznijeli mjere i aktivnosti koje poduzimaju u ovim teškim momentima, te se zahvalili na pozivu i inicijativi Uprave za vanjske poslove i dijasporu da koordinira njihove aktivnosti i aktivnosti Islamske zajednice kako bi do građana i institucija koje se bore sa pandemijom došla upravo ona vrsta pomoći koja je najpotrebnija.\nSastanku su prisustvovali direktori i predstavnici sljedećih organizacija: Human Appeal International, Islamic Relief, Muslim Aid, Fondacija Muharem Berbić. Pored navedenih organizacija, iz opravdanih razloga sastanku nisu prisustvovali predstavnici drugih značajnih organizacija koji će se svakako uključiti u ovu koordinaciju.


Otvorena kupališna sezona na otvorenim bazenima – TV Kikinda\nOtvorena kupališna sezona na otvorenim bazenima\nOn 10 juna, 2017 by Aleksandra Djuran\nDanas je počela kupališna sezona na otvorenim bazenima SC “Jezero” u Kikindi i Banatskom Velikom Selu. Ulazak tokom vikenda je besplatan za sve posetioce, a bazeni su otvoreni od 10 do 18 sati. Novina je što je ove godine ustanovljena kontrola pristupa tako da se ulazi sa elektronskim karticama.Svaka kartica ima svoj broj tako da je važno da je građani čuvaju.\n-Korisnici treba da zapamte ili zapišu broj kartice koje su kvalitetno izrađene.Ukoliko se fizički ošteti, kartica neće moći da se koristi, a ako je izgubi korisnik treba u što kraćem roku da nam javi broj kako bismo je blokirali. Reizdavanja neće biti – rekao je Slobodan Marinkov, direktor SC “Jezero”.\nPre početka sezone urađene su sve neophodne pripreme.\n-Ove godine izbetoniran je deo platoa ispred olimpijskog bazena. Na tom mestu bio je kontrapad tako da se voda sakupljala na betonu kraj ivice bazena – dodao je Marinkov.\nZavod za javno zdravlje obavio je analizu vode koja je hemijski i bakteriološki ispravna, a na recepciji će biti izložen izveštaj uzorkovanju vode sa bazena.\nCena ulaznice nije menjana tako da je dnevna karta za decu 150, a za odrasle 200 dinara. Kartica sa 50 ulazaka je 4.500 dinara i može da se otplati u devet mesečnih rata, dok je ona sa 25 ulazaka 3.000 dinara. Kartica će važaiti do kraja godine tako da će moći da se koristi i u zatvorenim bazenima.\nSezona na otvorenim bazenima trajaće do kraja avgusta, a biće produžena i u sepetmbru ukoliko vremenski uslovi to dozvole.


Josep Borrell 2020.\n24. april 1947.\nLa Pobla de Segur (Lérida, Katalonija) ( Španija)\nTehnički univerzitet u Madridu\n1. decembrar 2019. —\nJosep Borrell (rođen: 24. april 1947.) je španski političar i od decembra 2019. aktuelni Visoki predstavnik Unije za spoljne poslove i sigurnosnu politiku. Kao član Španske socijalističke radničke partije služio je kao Ministar spoljnih poslova, Evropske unije i saradnje u periodu od 2018. do 2019 u vladi premijera Pedra Sáncheza. U periodu od 1991. do 1996. u vladi Felipea Gonzáleza služio je kao ministar javnih (infrastrukturnih) poslova.\nJosep Borrell rođen je u katalonskom selu La Pobla de Segur podno Pirineja u provinciji Lérida u Španiji. Aeronautički inženjer i ekonomista po obrazovanju i profesor matematike Borrell je ušao u politiku u 1970-im godinama u periodu španske demokratske tranzicije po okončanju diktature Francisca Franca. Borrell je vršio više značajnih funkcija u vladama koje je vodio Felipe González prvo u Ministarstu ekonomije i finansija kao generalni sekretar za budžet i javne troškove (1982–1984), zatim kao državni sekretar za finansije (1984–1991) i ministar javnih (infrastrukturnih) poslova (1991–1996). Od izbora 1996. godine otišao je u opoziciju kao skupštinski poslanik da bi 1998. neočekivano pobedio na unutarpartijskim izborima i postao partijski kandidat za premijera do donošenja odluke da se povuče 1999. Od 1999. Borrell je prešao u evropsku politiku, ušao u Evropski parlament u mandatu između 2004. i 2009. godine i u prvoj polovini mandata bio predsednik parlamenta.\nU špansku se vladu vratio 2018. kada je izabran za španskog ministra spoljnih poslova, Evropske unije i saradnje u vladi Pedra Sáncheza. U julu 2019. Evropski savet predstavio je Borrella kao svog nominovanog kandidata za Visokog predstavnika Unije za spoljne poslove i sigurnosnu politiku.


Srpska napredna stranka u Kikindi na izborima odnela pobedu sa 62,5 odsto-Kikinda – Kikinda Online News\nSrpska napredna stranka u Kikindi na izborima odnela pobedu sa 62,5 odsto-Kikinda\nBy aleksandar.zigic09@gmail.com\t June 22, 2020 June 22, 2020 No Comments\nNa osnovu 60 odsto obrađenih podataka Srpska napredna stranka u Kikindi osvojila je 62,5 odsto glasova na lokalnim izborima čime je praktično i osvojila apsolutnu većinu u lokalnom parlamentu. Na pokrajinskoj listi za SNS glasalo je 64% biračakog tela. Predsednik Gro SNS Pavle Markov izjavio je da Kikindu u narednom periodu očekuje mnogo posla kako bi naš grad postao grad budućnosti:\n-” Data je jedna ogromna podrška našoj listi, podrška kakvu niko verovatno do sada nije imao. Kikinda je u potpunosti dala podršku listi Aleksandra Vučića i celokupna podrška rezultat je našeg predsednika i politike koju on vodi. Zahvalio bi se svim našim članovima i simpatizerima na velikom radu u prethodnom periodu kao i svim našim sugrađanima koji su u velikom broju izašli na izbore. Nama sada predstoji da razmišljamo o budućnosti našeg grada, Kikindu očekuju veliki izazovi u narednom periodu. Ovaj naš rezultat svakako nećemo zloupotrebiti, već ćemo se truditi da mnogo opreznije radimo u budućnosti”- izjavio je Markov.\nPodaci Gradske izborne komisije govore da je izlaznost 56,63 odsto birača , odnosno 48.911 upisanih građana sa pravom glasa. Glasalo se na 60 biračkih mesta, odnosno 35 u gradu i 25 u selima. U lokalni parlament ulaze SPS, SPAS Aleksandar Šapić, SVM, Vojvođanski front i Metla 2020.\nDefile maturanata SSŠ ,,Miloš Crnjanski” koji nikog nije ostavio ravnodušnim-Kikinda Online News\nSavate: Takmičari iđoške “Arene” osvojili devet medalja-Kikinda Online News


Crna Gora: Provizije manje i 50% nego na šalteru – Bankarstvo.rs\nCrna Gora: Provizije manje i 50% nego na šalteru\nOsim znatne uštede novca i vremena, korisnici elektronskog bankarstva “jednim klikom” mogu da na bezbedan način obave plaćanje, kreiraju i aktiviraju razne tipove proizvoda, ali i otvore štedne linije.\nNeke od povoljnosti su i lakše upravljanje ličnim finansijama, kao i mobilnost, jer nema čekanja u redovima, već se plaćanje računa i ugovaranje novih usluga može obaviti u pokretu, na bilo kom mestu, pišu Dnevne novine.\n“Na jednoj strani imamo veliki broj korisnika mobilnih telefona u Crnoj Gori i u tome smo lideri. Sa druge strane, imamo paradoks da se funkcionalnosti koje jedan takav uređaj, kao što je pametni telefon, ne koriste u punom obimu”, kazao je direktor Sektora direktnih kanala u Erste banci Bojan Burić.\n“Korisnici su bolje edukovani, više cene svoje vreme, ali i postepeno otkrivaju sve prednosti plaćanja savremenim kanalima i instrumentima plaćanja. Ista očekivanja imamo i sa elektronskim i mobilnom bankarstvom”, naveo je Burić.\nOsim te prednosti, oni navode i jednostavno upravljanje ličnim finansijama koje građanima omogućava da kontrolišu i određuju dnevne limite platnih kartica, ali i da provere gdje im je najbliži bankomat.\nPrevious Istraga zbog nezakonitih kredita\nNext Država raspisala konkurs za inovacione vaučere do 800.000 dinara


Vučić: "Sledeće godine još više kilometara autoputeva" – Info Centar Juga\nPredsednik Vlade Republike Srbije Aleksandar Vučić obišao je juče put Aranđelovac–Krćevac, prvu deonicu koja je obnovljena u okviru projekta rehabilitacije oko 1.100 kilometara puteva u Srbiji, čija je ukupna vrednost približno 400 miliona evra.\nVučić se tom prilikom, u društvu potpredsednika Vlade i ministra građevinarstva, saobraćaja i infrastrukture Zorane Mihajlović i novinara, provozao tim putem, koji je dug 8,7 kilometara.\nDeonica Aranđelovac–Krćevac finansirana je iz zajma Svetske banke i Evropske investicione banke (EIB), a ukupna vrednost tog projekta iznosi 429 miliona dinara.\nRadovi, koje su izveli Srbija autoput i Preduzeće za puteve (PZP) Kragujevac, počeli su krajem juna, a rok za završetak je bio do kraja godine.\nU planu je da u tom delu Srbije budu obnovljeni i putevi Topola–Rudnik i Topola–Kragujevac.\nProjekat obnove 1.100 kilometara puteva, vredan 400 miliona evra, trajaće tri godine, a finansiraju ga Svetska banka sa 100 miliona dolara, Evropska banka za obnovu i razvoj (EBRD) i EIB sa po 100 miliona evra, dok će preostali iznos obezbediti država.\nVučić je, u razgovoru sa građanima Aranđelovca, poručio da je ova godina bila prelomna za Srbiju, uz obećanje da će se u narednim godinama kvalitetnije živeti, uz još bolje ekonomske rezultate, kao i da će se povećavati plate i penzije.\nOn je, navodeći da je Vlada udarila temelje modernoj Srbiji, istakao da će u narednom periodu biti nastavljen privredni rast, povećan broj investicija i izgrađeno još više kilometara autoputeva.\nPrema njegovim rečima, za dve godine će biti završeno više puteva nego u proteklih 40 godina.\nSrbija je nezavisna i suverena zemlja, sa ponosnim narodom i takvu politiku će i ubuduće voditi, naglasio je premijer.


Luna сеп 1, 2020, 10:28 пре подне\nSastav buduće vlade, u situaciji kad DSP sa partnerima ima 40, a opozicija 41 mandat, maltene zavisi od jednog čoveka - lidera građanskog pokreta URA Dritana Abazovića\nOpozicione stranke u Crnoj Gori maltene su izjednačene sa vladajućim DPS predsednika Mila Đukanovića, a sa manjinskim strankama mogu bez problema da sastave buduću vladu. No, stručnjaci su složni u oceni da će biti tesno, te da je pitanje na koju će stranu da prevagne tas na vagi. A sudbina buduće političke scene Crne Gore svela se maltene na jednog čoveka - lidera građanskog pokreta URA (lista „Crno na bijelo“) Dritana Abazovića, koga još nazivaju i „albanski četnik“, a što mu, makar prema ranijim izjavama, ne smeta! Đukanovićev DPS sa tradicionalnim partnerima, kako je rekao, imaće 40, dok je opoziciji pripao 41 mandat.\nPrema sto odsto obrađenih glasova nakon parlamentarnih izbora u Crnoj Gori, DPS je osvojio 35,06 odsto, odnosno 143.548 glasova, a opoziciona koalicija „Za budućnost Crne Gore“ 32,55 odsto (133.267). U ovakvoj situaciji, Abazović, čija koalicija je osvojila četiri poslanička mandata, mogao bi da bude taj tas na vagi koji bi DPS Mila Đukanovića gurnuo u opoziciju. Bez njega je, naime, formiranje nove vlade bez Đukanovića praktično nemoguće.\nasno, pregovori, i to ne laki, tek predstoje, a stručnjaci su u prognozama različitog mišljenja. Tako Dejan Jović, profesor međunarodnih odnosa iz Zagreba, ne misli da će formiranje nove vlade od strane opozicije biti lako.\n- Bez obzira na uspeh opozicije, ne treba isključiti i zanemariti poziciju aktuelnog predsednika i lidera DPS Mila Đukanovića. Ne treba zaboraviti da on ostaje predsednik republike, a da će vlada biti politički heterogena, a ako premijer bude „ekspert“ bez političke težine, Milo nije bez šanse da ih blokira- napisao je Jović na svom Tviter nalogu.\nVolja za promene\nI hrvatski politički analitičar Žarko Puhovski ocenjuje da priča o DPS i Milu Đukanoviću nije zatvorena izbornim rezultatima, te ne isključuje mogućnost da DPS ostane na vlasti.\n- Pitanje je hoće li Đukanović u poslednjem trenutku nekoga privući na svoju stranu, što nije nemoguće - rekao je Puhovski.\nS druge strane, diplomata Zoran Milivojević za Kurir ocenjuje da su izbori pokazali s jedne strane podeljenost Crne Gore, i s druge strane većinsku volju za promene:\n- Izbore je odlučilo otvaranje srpskog pitanja i spor sa SPC. Pokazalo se da je to bio loš potez i da je Đukanović izgubio bitku sa SPC. Dobro je to što su izbori prošli mirno, te je rezultat legitiman. Zato bi bilo politički racionalno da Đukanović prihvati da ima većinu naroda koji želi promene.\nBivši diplomata Vladislav Jovanović ocenjuje da ohrabruje to što je Abazović ostvario dobar rezultat jer je on, kaže, potpuno novi politički fenomen koji može da oslabi snage velikoalbanskog nacionalizma i šovinizma i u Albaniji i na Kosovu. Ne veruje da će nova koaliciona vlada u prvo vreme razmatrati odluku o povlačenju priznanja Kosova, jer će verovatno biti izloženapritiscima.\nMilo Đukanović je, nakon izborne noći, samo poručio da „veoma respektuje rezultate svih subjekata“, ali da će sačekati finalno prebrojavanje i rezultate DIK: kojoj od dve političke strane pripada taj presudni mandat i, ono što se ustanovi kao izraz slobodne volje građana, za DPS predstavlja zakon koji će bezuslovno poštovati.\n- DPS je tokom svog ukupnog funkcionisanja izgradio profil građanske partije koja se beskompromisno bori za multietnički i evropski sistem vrednosti - zaključio je on.


Berlinska ofanziva: Još dva iznenadna poteza Prištine protiv Srba — gde god da žive - Sputnjik Srbija\n03:18 18 Januar 2021\n07:30 22.04.2019 (osveženo 07:55 22.04.2019) Preuzmite kraći link\nPredsednik kosovske skupštine Kadri Veselji poslao je pismo Kongresu SAD o navodnim zločinima koje je Srbija počinila na Kosovu tokom sukoba 1998. i 1999. godine. Pismo će, kako je najavio, biti poslato i svim parlamentima „prijateljskih zemalja“, kao i Evropskom parlamentu.\nVeselji je pozvao da se omogući formalno priznanje „istorijske nepravde koja je učinjena protiv njegovog naroda“ i naglasio da se to može učiniti „kroz rezoluciju kojom se pokazuju i osuđuju zločini protiv čovečnosti koji su se dogodili na Kosovu“.\nProfesor Pravnog fakulteta Univerziteta u Kosovskoj Mitrovici Duško Čelić kaže da je očigledna pojačana aktivnost Prištine pred najavljeni sastanak o Kosovu u Berlinu.\n„Očigledno je da se sad povećavaju ulozi, da Priština pokušava da poveća specifičnu težinu tih razgovora, tako što ističe nove zahteve, kako bi joj pozicija bila povoljnija. U kontekstu toga je i Veseljijevo pismo povodom navodnih ratnih zločina Srba nad Albancima“, objašnjava Čelić.\nOn podseća da je kosovska vlada prošle nedelje pokrenula donošenje zakona o kažnjavanju poricanja ratnih zločina, koji treba da kazni svakoga ko kritički promišlja i govori o onome što se zaista dešavalo tokom rata, a posebno posle rata na Kosovu i Metohiji, kada je reč o stradanju Srba.\nČelić za Sputnjik otkriva da su deo tog paketa i najavljene izmene i dopune zakona o krivičnom postupku tzv. Kosova, koje već imaju formu nacrta u kojem se predviđa suđenje za ratne zločine — u odsustvu.\n„To je jedna novina koju dosadašnji takozvani pravni okvir takozvane države Kosovo nije sadržao. On će omogućiti potpuno arbitrarno kosovskim pravosudnim vlastima da podižu optužnice, da sude, da osuđuju ljude koji su van Kosova i Metohije. Pre svega mislim da je to upereno protiv bivših pripadnika oružanih snaga SR Jugoslavije i Srbije“, objašnjava naš sagovornik.\nOn dodaje da je imao priliku da vidi tekst dopune zakona. Ono što me najviše plaši je činjenica da je vrlo ograničena mogućnost da se odluke, presude tih sudova mogu obarati, upozorava Čelić.\n„Čak i kada bi se lice dobrovoljno pojavilo na Kosovu i Metohiji i zatražilo novo suđenje, mogućnosti za obaranje takvih odluka kakve su predviđene u tom nacrtu su veoma ograničene. To me jako brine, jer očigledno je reč o novoj zloupotrebi sudskih vlasti na Kosovu i Metohiji i daljem pritisku na Srbe“, naglašava profesor Pravnog fakulteta u Kosovskoj Mitrovici.\nČelić dodaje da je jasno kako će primena tog sramnog zakona izgledati u praksi, ako se pogledaju zakoni Hrvatske doneti posle „Oluje“. Matrica je potpuno identična, čak pomalo i verujem da kosovske vlasti imaju savetnike iz Hrvatske, ističe Čelić.\n„Očigledno da su brojna kvazizakonska rešenja gotovo identična sa onim što smo imali i što imamo u Hrvatskoj i u oblasti krivičnog prava, ali i u drugim oblastima, recimo u poreskoj politici, gde se nameće porez za nepokretnosti licima koja su prognana sa Kosova i Metohije, gde postoji mogućnost da se aktivira zakonska hipoteka, da ljudi izgube to što tamo imaju“, upozorava Čelić.\nOn kaže da država Srbija malo šta može da učini, osim da pruži pravnu pomoć onima koji će biti progonjeni, ali da je najvažnije, posebno u svetlu najavljenih diplomatskih aktivnosti u Berlinu, da se konstantno radi na otkrivanju istine o srpskim žrtvama na Kosovu i Metohiji. Mislim da moramo da budemo mnogo aktivniji i mnogo borbeniji, naglašava Čelić.\n„Duboko sam uveren da je istina naš najveći saveznik i da Srbija mora da ima aktivniji odnos prema Zapadu i prema našim prijateljima, koji su pokazali da u Savetu bezbednosti neće biti prihvaćena jednostrana rešenja Prištine i zapadnih zemalja, kako bi se saznala puna istina. Ovde pre svega mislim na Rusiju i Kinu, koje su naši principijelni prijatelji“, napominje on i zaključuje da su poslednji potezi Prištine politička zloupotreba koju je moguće rešiti samo na političkom nivou.\nHaradinaj oštro Albancima: Crvenećete zbog nepoštenja dok smo suočeni s Vučićevim planovima\nProvokacija u školi: Ambasador Skot pred srpskim đacima otcepio Kosovo\ndeklaracija, pregovori Beograda i Prištine, kažnjavanje, zločini, progon, sud, hapšenje, Srbi, zakon, Američki kongres, Evropski parlament, Duško Čelić, Kadri Veselji, Kosovo i Metohija, Hrvatska, Kina, Srbija


Rusi će pomoći RS u saniranju štete od poplava, Dodik sutra s Putinom\nSrna 22.05.2014 16:25\nSANKT PETERBURG - Predsjednik RS Milorad Dodik razgovarao je danas u Sankt Peterburgu sa zamjenikom predsjednika Upravnog odbora kompanije "Gasprom" Aleksandrom Medvedevom, koji je izrazio žaljenje i saučešće za stradale u poplavama, kao i spremnost da pomogne RS.\nDodik je u telefonskoj izjavi Srni iz Sankt Peterburga podsjetio da je Ruska Federacija uputila avion humanitarne pomoći za stradale u poplavama u Srpskoj, te najavio da će se danas sastati sa predstavnicima raznih firmi i banaka, od kojih su neke spremne da daju humanitarnu pomoć.\n"Obradovalo me je što neke banke predlažu da se na cijelom prostoru njihovih poslovnica širom Rusije otvori poseban račun za uplatu pomoći za Republiku Srpsku", dodao je Dodik.\nOn je napomenuo da će tokom boravka u Rusiji razgovarati i sa predsjednikom Vladimirom Putinom. Tema razgovora, koji će početi u 15 sati po našem vremenu, je pomoć Rusije narodu u Srpskoj, kao i dogovor oko preuzimanja mjera za sanaciju štete u poplavama pogođenim područjima.\n"Sutra ćemo razgovarati i sa predsjednikom Rusije i njegovim ljudima o tome kako i šta dalje uraditi na sanaciji šteta u Republici Srpskoj", naveo je Dodik.\nPrema njegovim riječima, Rusija zna šta je Republika Srpska i sve što dolazi od Srpske dobro primjećuje i ne odustaje od pomoći.\nDodik: »Gasprom« neće odustati od »Južnog toka« u RS


U Apatinu obeležen Međunarodni dan posvećen osobama sa posebnim potrebama i invaliditetom - www.025.rs\nwww.025.rs / APATIN / DRUŠTVO / U Apatinu obeležen Međunarodni dan posvećen osobama sa posebnim potrebama i invaliditetom\nU Apatinu obeležen Međunarodni dan posvećen osobama sa posebnim potrebama i invaliditetom\nPovodom obeležavanja 3. decembra, Međunarodnog dana posvećenog osobama sa posebnim potrebama i invaliditetom, predsednik opštine Apatin, Milan Škrbić organizovao je prijem za predstavnike udruženja, predstavnike apatinskog Centra za socijalni rad te korisnika Dnevnog boravka za osobe sa fizičkim invaliditetom i intelektualnim poteškoćama pri ovom centru iz Apatina.\nŠkrbić je pozdravljući okupljene izrazio zahvalnost što su se odazvali njegovom pozivu da zajedno obeleže 3. decembar u Apatinu. Prema njegovim rečima, cilj današnjeg prijema je želja da se ukaže na značaj i potrebu unapređenja kvaliteta života osoba koje žive sa invaliditetom, ali i poruka javnosti kojom bi se podigla svest o problemima te važnosti uključivanja osoba sa sa invaliditetom i intelektualnim poteškoćama u sve aspekte života.\nPredsednica Društva za dečiju i cerebralnu paralizu opštine Apatin, Marija Bogić zahvalila se lokalnoj samoupravi na prijemu, Centru za socijalni rad, zaposlenima u odeljenju Dnevnog boravka i svima onima koji pružaju podršku udruženjima i korisnicima kako bi im svakodnevni život učinili boljim i sadržajnijim.\nNikolina Sučević, direktorka Centar za Socijalni rad se takođe zahvalila predsedniku opštine i lokalnoj samoupravi na organizovanju današnjeg skupa i podsetila na izložbu radova korisnika Dnevnog boravka u galeriji Meander, koja je postavljena do 14. decembra.\nNakon prijema, inkluzivni hor u kojem učestvuju korisnici Dnevnog boravka izveo je pripremljene kompozicije nakon čega su uz prigodan koktel i posluženje upoznati sa istorijom zdanja, skupštinskom salom u kojoj se održavaju sednice lokalnog parlamenta, ali i drugim podacima koje su im pružili predsednik opštine i zaposleni u lokalnoj samoupravi.\nTags: apatin, Međunarodni dan posvećen osobama sa posebnim potrebama i invaliditetom\n(VIDEO) Oko 2000 građana iskoristilo mogućnost besplatnih preventivnih pregleda u opštini Kula\nPredavanje Igora Jurića u Srpskom Miletiću


Stjuardese Aeroflota u srpskim cipelama | SEEbiz.eu\nObjavljeno: 28.05.2021 / 16:38\nNakon bilateralnih razgovora u Beogradu sa predstavnicima Etalon Centra koje je organizovala Privredna komora Srbije, naše tri kompanije KS sistem, Leon i Tigar obuća potpisale su ugovore koji će do kraja godine biti realizovni.\n„Očekujemo da sledeće godine izvoz ove tri kompanije na rusko tržište bude dupliran, u iznosu preko dva miliona evra. U toku su pregovori i nadamo se potpisivanju novih ugovora sa još tri srpske kompanije, dve u oblasti tekstila i jednog proizvođača dečije obuće“, rekao je direktor predstavništva PKS u Moskvi Dejan Delić.\nGrupa kompanija Etalon Centar, ruski proizvođač i distributer radne i zaštitne odeće, obuće za specijalne namene, kao i lične zaštitne opreme zainteresovana je za saradnju sa kompanijama iz Srbije i uvoz imajući u vidu kvalitet srpskih proizvoda, konkurentne cene i preferencijale na osnovu Sporazuma o slobodnoj trgovini između Srbije i Rusije, dodaje Delić, saopštila je PKS.\nEtalon Centar mesečno isporuči oko 100.000 pari obuće na tržišta Rusije i Zajednice Nezavisnih Država.\n„Realno je očekivati da se srpska specijalna zaštitna radna obuća i odeća za varioce, energetičare, naftaše uskoro koristi u najznačajnijim ruskim industrijskim kompleksima“, ističe Delić i podseća da stjuardese ruskog Aeroflota već nose srpsku obuću.\nRuski partneri iz tekstilnog sektora, takođe, su zainteresovani za saradnju sa proizvođačima i uvoz dečije odeće i obuće iz Srbije.\nTagovi: Aeroflot, Privredna komora Srbije, Etalon Centar, Tigar


U Požarevcu sve spremno za Ljubičevske konjičke igre - Novosti - Turistički svet\nU Požarevcu sve spremno za Ljubičevske konjičke igre\nPožarevac sa Ljubičevskim konjičkim igrama (LJKI) i Viminacijum sa ostalim opštinama Donjeg Podunavlja, značajni su za razvoj turizma u Srbiji, izjavio je u ergeli „Ljubičevo“, na konferenciji za medije, generalni sekretar predsednika Republike Srbije Nikola Selaković. On je sa Banetom Spasovićem, gradonačelnikom Požarevca, najavio 54. LJKI koje se održavaju 2. i 3. septembra na požarevačkom hipodromu.\nOtvaranje igara je u centru Požarevca, 1. septembra od 18 časova, a najavili su da bi igre trebalo da otvori predsednik Srbije Aleksandar Vučić, čija je institucija i pokrovitelj manifestacije.\nNagradni fond igara je nešto više od 68.000 evra, a reč je o galopskim i kasačkim trkama koje se održavaju prvog vikenda u septembru.\nJedinstvenost LJKI su veštine sa konjima ljubičevskih višebojaca. Ovo takmičenje ne postoji nigde osim u Požarevcu i ogleda se u nadmetanju u seči sabljom, gađanju topuzom, lukom i strelom, kopljem i kurirskom jahanju. Takmičari su iz Požarevca i okolnih mesta, a najbolji na kraju ponese titulu viteza.\nNagradni fond ovog takmičenja je oko 12.600 evra.\n- Želja lokalne samouprave je da konjička takmičenja na hipodromu postanu međunarodna, a da Požarevac preraste u regionalni centar konjičkog sporta. Zato se i smatra da su LJKI nacionalni brend, koji će sledeće godine proslaviti 55. godina postojanja - naveo je gradonačelnik Bane Spasović, istakavši da je njihova želja da LJKI budu jedna od tri najvažnije manifestacije u Srbiji.\nSelaković je rekao da je turizam u Srbiji u uzlaznoj liniji po broju turista i broju noćenja.\n- Uveren sam da će Požarevac sa LJKI, Viminacijumom i ostalim opštinama Donjeg Podunavlja doprineti razvoju turizma - naveo je on.\nPredstavljen je i prateći program manifestacije, odnosno, najavljeni su koncerti koji će se od 30. avgusta do 2. septembra održavati u centru grada.


Krav Maga sistem rangiranja podeljen je na 4 nivoa sa pripadajućim podkategorijama.\nVežbovni nivo / Practitioner level\nNapredni nivo / Graduate level\nEkspert nivo / Expert level\nMaster nivo / Master level\nSvaki od navedenih nivoa podeljen je na više delova, kako bi se obuka bolje sistematizovala. Tako vas na Vežbovnom nivou očekuje 5 delova, a da bi se svaki uspešno savladao potrebno je od 4 do 6 meseci. Provera savladanog programa vrši se u okviru polaganja koja organizuje Centar za obuku KMG.\nTokom polaganja od kandidata se zahteva da pokažu nivo znanja, izdržljivosti i odlučnsti u skladu sa time za koji stepen polažu, pa tako polaganje mogu trajati do 2 sata (npr. Vežbovni nivo 1) pa do više od 6-7 sati za Napredne nivoe.\nSavladavanje, usavršavanje i napredovanje u okviru Ekspert nivoa vrši se u okviru specijalizovanih višednevnih Ekspert kampova koji se organizuju u Izraelu i zahtevaju od praktikanata osim višegodišnje posvećenosti i izuzetan nivo znanja i odlučnosti.


Počela gradnja Centra za rani razvoj dece i inkluziju - Beobuild\nPočela gradnja Centra za rani razvoj dece i inkluziju\nProjekat savremenog Centra za rani razvoj dece i inkluziju krenuo je sa realizacijom na Bežanijskoj kosi, a radovi na izgradnji budućeg objekta trajaće dve godine. Objekat koji će se prostirati na više od 20.000m2, sadržaće tri funkcionalne celine, a pored nege i smeštaja dece sa problemima u razvoju, posedovaće i bungalove za smeštaj roditelja. U okviru modernog zdanja atraktivnog izgleda nalaziće se i prostori naučno-istaživačkog centra, centra za edukaciju i neophodni pomoćni i tehnički prostori, uključujući štalu sa konjima za hipoterapije i mini zoo vrt za nove terapijske metode sa životinjama.\nDeo sa bungalovima za smeštaj porodica činiće odvojenu funkcionalnu celinu u okviru parcele i sastojaće se od 6 smeštajnih jedinica. Komforne smeštajne jedinice imaće ulazni hol, dnevni boravak sa kuhinjom, trpezarijom i spavaćom sobom. U okviru dvorišta planirani su mini sportski tereni, igralište sa spravama, bašta za uzgajanje biljaka i zelena tampon zona za zaštitu od negativnih uticaja saobraćaja na boravak korisnika.\nCentar za rani razvoj dece i inkluziju nalaziće se u bloku između ulica Peđe Milosavljevića i Dr. Huga Klajna na Bežanijskoj kosi, a pripremni radovi koji su počeli prošlog meseca trajaće 90 dana. Vrednost pripremnih radova je 51 milion dinara, dok će cela investicija na izgradnji novog objekta iznositi 30 miliona evra. Značajnu investiciju u tercijarnu zdravstvenu zaštitu realizuje Vlada Republike Srbije, preko svoje Kancelarije za upravljanje javnim ulaganjima.\nCentar za rani razvog dece i inkluziju (foto) - 8. februar 2022.


Beogradski glas (Beta) – Evropska unija je osudila promenu stava administracije predsednika SAD Donalda Trampa prema jevrejskim naseljima na okupiranoj Zapadnoj obali, istakavši da smatra da su ta naselja nelegalna i da podrivaju mirovni proces.\nAmerički državni sekretar Majk Pompeo je sinoć u Vašingtonu objavio da SAD ublažavaju stav o jevrejskim naseljima, ocenivši da nisu „u neskladu s medjunarodnim pravom“.\nTo je najnoviji u nizu poteza administracije SAD da se oslabe palestinske težnje za državnošću, tumači AP.\nU roku od jednog sata visoka predstavnica EU za spoljnu politiku i bezbednost Federika Mogerini je saopštila da je stav EU prema jevrejskim naseljima „na okupiranoj palestinskoj teritoriji jasan i ostaje neizmenjen: svako širenje jevrejskih naselja je nelegalno po medjunarodnom pravu i podriva održivost rešenja (po modelu) dve države i izglede za trajan mir“.\nOna je najavila da će EU nastaviti da „podržava obnovu značajnog procesa ka rešenju o dve države do kojeg bi se došlo pregovorima“ i naglasila da je to jedini „realan i održiv način da se ispune legitimne aspiracije obe strane“.\nSavet bezbednosti UN održaće u sredu sednicu o tome, najavila je tamošnja delegacija Izraela.\nU Netanjahuovom kabinetu je ocenjeno da promenom stava SAD „ispravljena istorijska greška““.\n„Ta odluka odražava istorijsku istinu: da jevrejski narod nije strani kolonijalista u Judeji i Samariji (biblijsko ime Zapadne obale). Zapravo zovu se Jevreji jer smo mi narod Judeje“, piše u saopštenju.\nIzraelski ambasador u UN Dani Danon je pozdravio odluku SAD, saopštivši: „Naše pravo na zemlju Izrael je zasnovano ne samo na istorijskom pravu, već na idejama pravde na osnovu medjunarodnog prava“.\nEgipatsko ministarstvo spoljnih poslova je osudilo odluku SAD i u saopštenju potvrdilo stav da su jevrejska naselja „nelegalna i suprotna medjunarodnom pravu“.\nJordansko ministarstvo spoljnih poslova je nakon najave Pompea ocenilo da su jevrejska naselja „jasno kršenje medjunarodnog prava koje ubija rešenje o dve države“ i da je stav Jordana o osudi naselja nepokolebljiv.\nNabil Abu Rudejne, portparol palestinskog predsednika Mahmuda Abasa, osudio je izjavu Pompea, rekavši da su naselja nelegalna po medjunarodnom pravu.\n„Administracija SAD je izgubila svoj kredibilitet da igra bilo kakvu buduću ulogu u mirovnom procesu“, rekao je on.\nPompeo je odbacio pravno mišljenje Stejt departmenta SAD iz 1978. godine da civilna naselja na okupiranim teritorijama „nisu u skladu s medjunarodnim pravom“.\nTa izjava je izazvala gnev Palestinaca i odmah suprotstavila SAD drugim zemljama koje nastoje da doprinesu okončanju sukoba dva naroda, naveo je AP.\nIako je odluka o naseljima umnogome simbolična, ona može biti podsticaj Netanjahuu koji se bori za svoje političko preživljavanje pošto nije uspeo da obrazuje koalicionu vladu nakon nedavnih izbora.\nIzrael je Zapadnu obalu i istočni Jerusalim osvojio u ratu 1967. godine i ubrzo počeo da naseljava osvojenu teritoriju.\nPosle rata istočni Jerusalim je anektiran, a Zapadna obala nije, ali su tamo osnovane desetine jevrejskih naselja koja se neprestano šire.\nDanas oko 700.000 Izraelaca živi u istočnom Jerusalimu i na Zapadnoj obali, teritorijama na kojima Palestinci žele da osnuju svoju državu.\nOznakeEU Naslovna-centar Naslovna-traka SAD\nTužilaštvo istražuje Salvinija zbog broda sa migrantima


Treba obezbijediti uvjete da migranti budu sklonjeni s ulica – Fokus.ba\nTreba obezbijediti uvjete da migranti budu sklonjeni s ulica\nŠef Misije IOM-a u BiH posjetio Službu za poslove sa strancima\nPeter Van der Auweraert, šef Međunarodne organizacije za migracije (IOM) u Bosni i Hercegovini i subregionalni koordinator IOM-a za zapadni Balkan posjetio je danas Službu za poslove sa strancima, saopćila je ta služba u Sarajevu.\nDirektor Službe i šef Misije IOM-a razgovarali su o aktuelnoj situaciji vezanoj za migracije u BiH, kao i o nastavku saradnje u cilju rješavanja pitanja povećanog priliva migranta. Najsloženija situacija je na području Kantona Sarajevo i Unsko-sanskog Kantona, istaknuto je.\nPeter Van der Auweraert je rekao da treba obezbijediti uvjete da migranti budu sklonjeni s ulica u privremene prihvatne centre jer će se situacija dodatno usložnjavati u narednom periodu.\nIstaknuta je značajna podrška koju Služba za poslove sa strancima ima od IOM-a, odnosno od Evropske unije putem IPA fondova u pogledu rješavanja migrantske krize.\nDirektor je zahvalio šefu Misije IOM-a u BiH za posjetu i naglasio potrebu dodatnog jačanja kapaciteta nadležnih institucija i agencija BiH koje se suočavaju s izazovom povećanog priliva migranata, kako bi se zajedničkim djelovanjem i svakodnevnom suradnjom uspješno nosili s izazovima povećanog priliva migranata u BiH.


Poljoprivrednici Srbije prekidaju proteste dok se ne završe izbori\n“Jako smo nezadovoljni, ali ćemo obustaviti proteste dok se ne završe izbori i sa zahtevima ćemo izaći pred novu Vladu Srbije“, rekao je Kleut.\nOn je pozvao poljoprivrednike da izađu na izbore i glasaju “imajući u vidu svoju sudbinu”.\nDodao je da je 100 kilograma mineralnog đubriva prošle godine koštalo 4.000 dinara, a da sada za duplo veći iznos može da se kupi samo 65 kilograma, što pokazuje koliko su porasli troškovi u poljoprivrednoj proizvodnji.\n“Od pet zahteva Vladi Srbije ponuđeno je samo ispunjenje jednog, jednokratno povećanje subvencija, a to nije rešenje već tražimo sistemsko uređenje te finansijske podrške. Za zahtev o isplati dugova po osnovu neisplaćenih subvencija dobili smo samo obećanje da će biti isplaćene sredinom marta”, rekao je Kleut.


Ona je u meču za bronzu bila ubedljivo najbolja košarkašica u našoj reprezentaciji ostvarivši dabl-dabl učinak. Sonja je došla do 14 poena uz čak 13 uhvaćenih lopti.\nOvo nije put da Petrovićeva osvaja nagradu za jednu od pet najboljih igračica na turniru. Isto to je učinila i pre četiri godine u susednoj Mađarskoj, kada je Srbija došla do zlatne medalje nakon pobede protiv Francuske u finalu.\nEpitet najkorisnije košarkašice čitavog turnira, odnosno titula MVP-ja, otišla je u ruke Astu Ndur, koja je zaista imala fantastične brojke kroz čitav ovaj turnir.\nNajbolja petorka Evropskog prvenstva


Faktor | Vučić tvrdi jedno, njegovi mediji i saradnici drugo: Pokušaj da se pred Trumpom nametne pitanje RS-a\nVučić tvrdi jedno, njegovi mediji i saradnici drugo: Pokušaj da se pred Trumpom nametne pitanje RS-a\nObjavljeno: 24.08.2020. u 20:20\nAleksandar Vučić ne djeluje koordinirano sa vlastima entiteta RS u svrhu povezivanja Kosova sa ovim entitetom u Bosni i Hercegovini u kontekstu aktuelnih pregovora Srbije i Kosova već rukovodstvo Bošnjaka "pokušava od prijatelja praviti neprijatelje".\nKazao je to predsjednik Republike Srbije, reagirajući na saopćenje Stranke demokratske akcije (SDA) povodom sastanka u Beogradu o "statusu entiteta RS", koji je zakazan za srijedu.\nVEZANI TEKST - SDA: Povezivanjem Kosova sa RS-om Srbija nastavlja agresiju na BiH\nPonovio je Vučić svoje deklarativno opredjeljenje za poštivanjem teritorijalnog integriteta i suvereniteta BiH.\nReakcija SDA je, podsjetit ćemo, uslijedila nakon što je član Predsjedništva BiH Milorad Dodik predsjedniku susjedne Srbije dostavio dokumente koji se odnose na "neustavnu transformaciju dejtonske strukture BiH i utjecaju na položaj i prava RS-a" i na "antidejtonsko djelovanje Ustavnog suda BiH", te nakon najavljenog sastanka u Beogradu na kojem bi se trebalo razgovarati o tim dokumentima.\nJoš ranije je, prema Vučićevom priznanju, Dodik predsjedniku Srbije kazao da od te zemlje "očekuje određenu vrstu podrške i pomoći".\n- Rekao sam mu da mi pošalje dokumente. I naravno da ću uvek da sarađujem – izjavio je Vučić.\nDa predsjednik Srbije zaista poštuje suverenitet BiH, razmatranje unutrašnjih pitanja naše zemlje sa predstavnicima samo jednog naroda, koji istovremeno otvoreno dovode u pitanje teritorijalni integritet BiH, ne bi dolazilo u obzir.\nZanimljivo je da je Vučićev sastanak sa Dodikom i predsjednicom entiteta RS Željkom Cvijanović zakazan sedmicu uoči sastanka predsjednika Srbije sa delegacijom Kosova u Bijeloj kući, kojem bi trebao prisustvovati i predsjednik Sjedinjenih Američkih Država (SAD) Donald Trump.\nDa je nametanje "statusa entiteta RS" u paket vezan za rješavanje statusa Kosova dio strategije Beograda i Banje Luke, potvrđuju i pisanja medija koje kontrolira upravo Vučić.\nTako je tokom proteklog vikenda "Srpski telegraf", list koji se već godinama dovodi u direktnu vezu sa predsjednikom Srbije, na svojoj naslovnici objavio da "Vučić u Americi traži RS".\n- Pravila koja važe za Kosovo i Albance moraju da važe i za Srbe, okosnica je dokumenta koji je Milorad Dodik dostavio srpskom predsjedniku Aleksandru Vučiću. Ideja Banje Luke o čvršćem povezivanju Srba sa obje strane Drine već je dostavljena Vučiću. Predsjednik Srbije poručuje da o se ovoj temi mora ozbiljno razmisliti – navodi se u tekstu "Srpskog telegrafa".\nOno što Vučić ne izgovara, pokušavajući graditi vrlo labilni imidž "regionalnog faktora stabilnosti", umjesto njega poručuju, pored medija, njegovi najbliži saradnici, poput srbijanskog ministra odbrane Aleksandra Vulina.\nKoliko zvanični Beograd poštuje suverenitet i teritorijalni integritet BiH, svjedoči posljednja Vulinova izjava prema kojoj rezultati istrage o incidentu u Potočarima 2015. godine pokazuju "kakva im je država".\n- Ili je nema ili je nesposobna ili podržava napade na Srbe – izjavio je Vulin.\nKoliko se dovođenje u pitanje postojanja države BiH u režiji predstavnika srbijanskog režima uklapa u koncept "poštivanja suvereniteta i teritorijalnog integriteta BiH", kojeg deklarativno zastupa Vučić, nije teško zaključiti.\nMogućnost da SAD daju "zeleno svjetlo" za disoluciju BiH, čiji je teritorijalni integritet i njegovo očuvanje vjerovatno najveći američki vanjskopolitički uspjeh u posljednjih nekoliko decenija, je ravna nuli, ali povezivanje entiteta RS sa statusom Kosova, koje je i de facto i de jure nezavisna država, temelj je za destabiliziranje BiH i jačanje apetita retrogradnih snaga koje teže ka novim etničkim i teritorijalnim podjelama naše zemlje. Stoga ovakva politika zvaničnog Beograda zaista predstavlja kontinuitet politike iz 90-ih godina, odnosno nastavak agresije Srbije na BiH.\nAleksandar VučićMilorad DodikAleksandar VulinSCC\nPokloni za školarce